
Na osnovu mišljenja Glavnog prosvjetnog savjeta prepo¬ 
ručilo je Ministarstvo prosvjete odlukom P. br. 40956 od 26. 
X. 1935. časopis »Prirodu« u izdanju Hrvatskog prirodoslovnog 
društva u Zagrebu za nabavu svim školskim knjižnicama. 0 
tome je obavješteno Hrvatsko prirodoslovno društvo dopisom 
prosvjetnog odjeljenja kr. banske uprave savske banovine br. 
62626 od 16. XI. 1935. _ 


SUNCE 

Napisao S. Š k r e b (Zagreb) 

I. 

»U prirodnoj religiji Sunce se ljudima nameće bogom. Čudo 
od sjaja i žara, Sunce redi dane, godišnja doba i godinu. Očite i 
neiskazane su blagodati njegove. Svakog jutra pred mladim Suncem 
tama se rastapa, te nastaje svijet božji; svake godine skok mu ljetni 
javlja plodove i dobrobit ljudskoj sirotinji«. 1 No kako je to redovna 
pojava, postaje Sunce u kulturnom razvoju ljudi sve manje važnim 
faktorom^ Napokon se i posve zaboravlja, da je cio biološki život 
vezan na Sunce. Ta ritam sna i budnosti svih životinja zavisan je 
o Suncu, a kod nekih životinja pače zimski san pokazuje zavisnost 
ne samo o dnevnom, nego i o godišnjem periodu Sunca. 

Ima u razvoju ljudske kulture stupanj, gdje čovjek nije bio 
kadar da identitet Sunca od dana na dan raspozna, već je svaki 
dan nastajalo novo Sunce, baš kao što nastaje i »mladi Mjesec«, 
kad »staroga« nestane. 

Do u naše vrijeme zadržao se običaj, koji potječe još iz pogan¬ 
skoga doba, a to je badnjak. »Badnjakova vatra, znamen visoke 
lampe nebeske ne smije da se ugasi.« 1 

Ima skoro kod svih naroda običaja o zimskom suncostaju, koji 
simbolički prikazuju rađanje novoga Sunca. Pa i kršćanska slava 
»Božića«, t. j. novoga Boga, novoga Sunca, samo je spoj prastare 
prirodne simbolike s novom vjerom. Vidimo dakle, da je čovjek u 
prirodi gledao i te kako na Sunce, jer je o njemu zavisio. Doduše u 
doba nastajanja prve knjige Mojsijeve nijesu još o tome bili sasvim 
na čistu, jer je svijetlo, pače i bilje, prije stvoreno, nego li Sunce i 
Mjesec; a oni su stvoreni samo da budu znaci danima, godinama i 
vremenu. 

Orijentalne vjere imaju inače redovno baš Sunce kao glavno 
božanstvo, pa je odatle štovanje Sunca kao posebnoga božanstva pro¬ 
drlo i u rimsku mitologiju, i »dies natalis solis invicti« (rođendan 
nepobjedljivoga Sunca) bio je 25. prosinca. 

U dnevnom je periodu čovjek u svom radu bio nekoć vezan na 
Sunčevo svijetlo i mogao je da radi samo, dok mu je Sunce davalo 
svijetla; zato je nastajanje pojma astronomskoga vremena svakako 
vezano na Sunce i na njegov položaj na nebu. Moderan je čovjek u 
gradu doduše privikao da se ne obazire na Sunce kao kazalo vre¬ 
mena, već da se služi i umjetnim svijetlom, ali vrijeme, što mu ga 
i najbolja ura pokazuje, ipak je Sunčevo vrijeme. U astronomiji se 
danas, iza Kopernika, doduše više ne upotrebljava za određivanje 
vremena samo gibanje Sunca na nebeskom svodu, već nam služi 

1 N. Nođilo: Religija Srha i Hrvata. Dio III: Sunce. »Rad« Jugs- 
ak. 81. 1886; 

kao jedinica vremena rotacija Zemlje prema zvijezdama, koje su 
vrlo udaljene tako, da gibanje Zemlje oko Sunca prema tome išče¬ 
zava. Sunčevi dani mjereni na primjer od podneva do podneva ni- 
jesu među sobom jednaki, i to. zbog gibanja Zemlje oko Sunca t. zv. 
revolucije, dok su zvjezdani dani jednaki. Zato se služimo u svag¬ 
dašnjoj praksi umjetnim »srednjim Sunčevim danom«, koji je uvijek 
jednako dug, a da ne bude zbog prometnih sredstava neprilika, 
imaju isto vrijeme na Zemlji zone od 15° širine. 

Riječ »vrijeme« ima u slavenskim i romanskim jezicima dva 
značenja, koja bismo prema današnjim naukama mogli razlikovati 
kao astronomsko vrijeme, o kome smo govorili, i kao me- 
teorološko vrijeme, koje razlikujemo kao lijepo i ružno. I to 
je meteorološko vrijeme isto tako vezano na Sunce, i Sunce je jedini 
izvor energije, koja uzrokuje gibanje zraka od pjesničkoga lahora 
do najsilnijih tornada, orkana i tajfuna. 

Sunce je jedno »božanstvo«, dio je neprestano daje i svijetlo i to¬ 
plinu, a ništa ne traži! Ako hoćemo brojevno da odredimo, koliko 
nam topline daje, onda moramo da sebi stvorimo neku »jedinicu to¬ 
pline«. Danas uzimamo kao praktičnu jedinicu onu množinu topline, 
koja ugrije jedan kilogram čiste vode za jedan stupanj Celzijeve 
skale kod srednje temperature. Tu jedinicu zovemo kilogram-lialo- 
rijom. Njezin je tisući dio jedna gram-kalorija, a takve dvije gram- 
kalorije daje Sunce Zemlji ua svaki kvadratni centimetar u jednoj 
minuti, ako zrake Sunčeve okomito padaju na tu plohu, ali izvan 
atmosfere. Ova se veličina, što ju zovemo »solarnom konstantom«, 
mjeri na površini Zemlje i u raznim visinama, pa se onda računski 
odredi, koliko utječe atmosfera, koja i rasiplje i upija Sunčeve zrake. 
Ako iz toga izračunamo, koliko iz Sunca neprestano izilazi topline, 
dobivamo ogromne brojeve, koje sebi ne možemo predočiti. Sunce to 
faktično neprestano daje i daje, a odakle? 

II. 

Mnogo se već o tome raspravljalo i nagađalo, što će biti od ljudi 
Jla Zemlji, kad Sunce potamni, a mađarski pjesnik Imbro Madač 
je u »Čovjekovoj tragediji« prikazao žalosnu sliku, kako zadnji ostaci 
ljudskoga roda na ekvatoru u ledu i snijegu žive od lova tuljana 
(Phoca), kao danas najsjevernija plemena, jer nauka nije kadra da 
doskoči sudbini! 

U historijsko doba, — to je okruglo kojih 6000 godina —- nije 
se moglo konstatirati, da bi jakost Sunčevih zraka i u čemu bila 
promijenjena, a ipak smo uvjereni, da onaj, koji neprestano daje i 
daje, napokon mora da iscrpe svoje bogatstvo, ma kako veliko ono 
bilo. To je eto ovo vrlo zanimljivo pitanje, da li Sunce regenerira 
svoju energiju, ili će jednoga dana, dajući preobilno, prestati i samo 
da sjaji. 

Kako Sunce nije drugo, nego jedna od zvijezda stajaćica, kakvih 
možemo vidjeti prostim okom na noćnom nebu kojih 3000, a naj¬ 
većim dalekozorima više stotina milijuna, to nam proučavanje tih 
zvijezda može da kaže nešto i o Suncu. Iz te nauke moramo zaklju- 

čiti, da je Sunce mala stajaćica, koja se nalazi na silaznoj grani 
svoga razvoja, jer spada među »žute« zvijezde. Te više ne žare onom 
jakošću, kojom žare »bijele« zvijezde. Dalje bi od Sunca imala da 
postane sve više »crvena« zvijezda, sa sve manjim žarom, baš kao 
sto užareno, »bijelo« željezo, ohlađujući se, poprima sve crveniju 
boju, dok uopće ne prestane svijetliti. Dakle iz nauke o razvoju zvi- 
jezda izlazi nužno, da će Sunce izgubiti polako svoj žar. No za ovo 
histoncko vrijeme nije taj žar, koliko se može iz nepromijenjenih 
klimatskih prilika na Zemlji suditi, ništa popustio, a ipak je Sunce 
dalo u Svemir tolike silne množine svijetla i topline. 

Svaki gram Sunca mora u godini dati preko jedne i po gram- 
kalorije topline. Zbog toga bi temperatura Sunca morala pasti na 
* godinu bar za jedan stupanj C°, t. j. u historičko doba za 6000 C° 
a to je, koliko znamo, efektivna temperatura Sunca, dakle bi po tom 
Sunce vec moralo prestati sijati. 

i -i Kako Sunce i dalje sije, mora da mu se nekako naknađuje gu¬ 
bitak J. R. M a y e r, koji je otkrio, da je za jednu kaloriju topline 
pourebna radnja od kojih 430 kilogrammetara (to je mehanički ekvi¬ 
valent topline), zamišlja sebi ovo naknađivanje tako, da velika masa 
meteora pada na Sunce velikom brzinom i time naknađuje izgubljenu 
energiju. Dovoljno je, da u godini padne na Sunce toliko meteora, 
dalo ^ St0tl dl ° naSG Zeml ^ e ’ pa da se Suncu naknadi sve, što je 

To tumačenje ima dvije slabe strane, ponajprije bi tako Sun¬ 
čeva masa postajala sve veća, što ne bi moglo ostati nezapaženo u 
gibanju planeta, a drugo bi se od ovolike mase meteora morao da¬ 
leko veći dio sresti sa Zemljom, nego li to faktično vidimo. 

Veliki njemački fizičar Hermann von Helmholtz tu¬ 
mačio je regeneraciju Sunčeve energije time, da se Sunce steže i tako 
obavlja radnju, koja naknađuje izgubljenu toplinu. Ta ideja ste¬ 
zanja pod utjecajem gravitacije nalazi se već u Kantovoj zamisli 
tti Je 155 kaosa raznih čestica nastao Sunčev sustav i cio Svemir’ 

7 ,nrnni,f 'u 1Zražuaao ’ da se Sun6ev polumjer (.koji iznosi oko 
;, d !; , | Jd ° km f ’ } 1 treba a g° dmi sa mo za 75 m stegnuti, da naknadi iz¬ 
dubljenu toplinu. Kako mi u silnoj udaljenosti Sunca (150 milijuna 
kilometara) vidimo na njem u najboljem slučaju veličine od 750 km 
jer to odgovara kutu od jedne sekunde, to hi trebalo 29.500 godina’ 
oa zapazimo tu promjenu. I ta teorija ima svojih slabih strana, i ako 
se danas najcesce spominje. 

Otkriće radija, koji raspadanjem svojih atoma daje toplinu, dalo 

ŠHa 1 h°u < S Zami f 1 J. da u lom.elementu, koji moramo onda zami¬ 
šljati na Suncu, lezi regeneracija. W. E. W i 1 s o n nalazi, da je dosta 
neko 4 grama radija u kubičnom metru Sunca, pa da se izgubljena 

kod 1 + \ nak . nadl - , Tu nas taje pitanje, može li radij uopće postojati 
kod tako visoke temperature, kakvu sebi moramo zamišljati na 
Suncu zbog jakoga žarenja. 

Vidimo, da teorije, koja bi potpuno zadovoljavala, nema, a razlog 
ee mozđa ležati u tome, što tek u najnovijoj fizici počinjemo upozna 8 
vati dijelove, iz kojih su sastavljeni atomi tjelesa. Kad nam nauka 

ie dijelove učini pristupačnijima, kao i način njihova sklapanja u 
atome, možda ćemo moći tu naći tumačenje procesu, koji se zbiva na 
Suncu, i o kome zavisi život ljudi. Svakako nema bojazni — to vi¬ 
dimo iz svijeta stajaćica, da bi Sunce naglo moglo prestati da oba¬ 
sjava ljudski rod, i ako veliki dio toga nije vrijedan, jer zlorabi Sun¬ 
čevo svijetlo, da oduzima živote, koje ne može naknaditi. 


ČUDNI KORALJI 

Napisao Vladimir škorić (Zagreb) 
Sa 3 slike 


(Coprinus-v rsta), nekih gljiva, koje napadaju živo drvo, te plode u 
njegovoj unutrašnjosti kao Poria obliqua (Pers.) Bres. i ježevka 
(Hydnum coralloides Scop.). Napokon ima i takvih gljiva, za koje 
je tama uslov njihove uspješne kulture, kao što je pečnrk a (šam¬ 
pinjon). 

Dobra prilika^ za nalaženje ovakvih deformiranih plodišta u 
prirodi jesu rudnički rovovi, koji su protiv rušenja osigurani drve¬ 
nim stupovima. Na takvom drvu nalazimo mnogobrojne gljive, i to 
s razloga, što je u rovovima vlaga veoma obilna, a i temperatura se 
kreće jos uvijek u granicama povoljnim za rast gljiva. Kako pak 
svijetla ima slabo ili vlada uopće tama, to je razumljivo, da je tu naj¬ 
zgodnija prilika, da se tvore izobličena plodišta. Pored toga često je 


Dobro je poznato, da više bilje pod utjecajem izvanjskih i unu¬ 
trašnjih faktora dosta znatno mijenja izgled, no utjecaj spomenutih 
faktora dolazi još jače do izražaja kod gljiva. U njih je plasticitet 
veći, odnosno njihova sposobnost za prilagođivanje promijenjenim 
prilikama života upravo je čudna. 

Možda je već mnogima palo u oči, da neke gljive, koje su obično 
osrednje veličine, kadšto budu vrlo velike ili vrlo malene. Nije ri¬ 
jedak slučaj, da mnoge više gljive redovno imaju pri dnu srasle 
stručke, no često nalazimo srasle oblike i u onih vrsta, u kojih to 
obično nije slučaj. Takvo je srašćivanje doduše češće među indivi- 
duima iste vrste, iako nalazimo takvih slučajeva, gdje se srastu plo¬ 
dišta dviju raznih vrsta. Događa se, da u plodišta sraslih pri dnu, 
jedno od njih biva od drugoga podignuto u visinu, pa na kraju iz¬ 
gleda, kao da je izraslo na klobuku donjega plodišta. Često biva to 
podizanje tako, da klobuk dođe na klobuk, a stručak strši u vis, te 
prema tomu izgleda, kao da je gornje plodište naglavce izraslo na 
donjemu. Ne će nas začuditi, ako nađemo i plodišta, čiji je stručak 
ponešto granat, iako u tih vrsta obično nalazimo samo jednostavan 
stručak, a mislim, da ne ćemo biti iznenađeni ni time, da se kadšto 
plodišta vrpčasto splošte, što dosta često nalazimo u gljive g r m a- 
čice (Clitocjjbe tabescens) (Scop. Bres.), a pokadšto u žućkaste 
pupavke (Amanita mappa Batsch) ili grimiznice (Boletus 
versicolor Rostk). 

Mogli bismo tako još nastaviti s nabrajanjem mnogih promjena 
u viših gljiva, koje su dokaz njihova velikog plasticiteta, no mi ćemo 
se zadržati detaljnije samo na jednoj, koju dosad nijesmo spomenuli, 
no koja je ponajbolje proučena, te nam je prilično poznat i uzrok 
takvih promjena. Te su promjene u izgledu plodišta viših gljiva 
nastale zbog manjka svijetla. Brojna opažanja, no i eksperimentalno 
izučavanje pokazalo je, da obilan ili bar dovoljan pristup svijetla 
prija tvorbi normalnih plodišta viših gljiva, a da je veći manjak ili 
štaviše i potpuna tama uzrokom upravo njihova neobičnog razvoja. 
Ne smijemo zaboraviti istaknuti i činjenicu, da ima gljiva, kojima 
je za tvorbu plodišta dovoljna upravo neznatna količina svijetla. 
Takav je slučaj u drvojetke (Merulius la.cryma.ns Wulf., po¬ 
dru m a r k e (Coniophora cerebella Pers.), mnogih gnojištarka 



SI. 1. Nepravilna plodišta gljive 
Lentinus tigrinus B. (origj 


Si. 2. Nepravilna plodišta gljive 
Pfioliota destruens Brond. 
(orig.. 


moći naći takva plodišta u tamnijim podrumskim prostorijama, a 
nisu rijetka niti ispod drvenih podova u kućama, gdje podovi leže 
izravno na tlu, te otud vlaga, prodire u drvo. Pod takvim prilikama 
cesto se razviju plodišta i s malim i slabo razvitim klobučcima, no 
cesto puta klobuci se uopće ne razviju, već nalazimo samo slabije ili 
jace razgranjene stručke. 

Razumije se, da je izobličavanje nekad slabije, a nekad jače. 
lako nalazimo, da je u pečurke (Psalliota campestris L.), uzrasle 
na svijetlu, klobuk ponešto smeđe boje, dok je boja toga istog klo- 
buka u iste vrste, uzgojene u tami, blijeda, kadšto i posve bijela, te 
je to štoviše i prednost za kultiviranu vrstu. 

. , „ stjecaj svijetla na tvorbu plodišta često je proučavan u gno- 
jistarka (Coprinus-vrnta), i to s razloga, što ih olako kultiviramo 

na ekskrementima životinja. Jakost promjena uvjetovana je razli¬ 
kama u količini svijetla, koje u danom slučaju stoje gljivi na raspo¬ 
laganje. Stoga vidimo, da se u gnojištarka kod umjerenoga manjka 
svijetla vrlo produljuju dršci, dok su klobučci, iako su znatno manji, 
nego oni nastali na svijetlu, ipak još uvijek normalna izgleda. To 
napadno produljivanje držaka podsjeća nas nehotice na duge i bli¬ 
jede izbojke krumpira, kad s proljeća istjera u tamnim podrumskim 
prostorijama, a koji je pojav poznat pod imenom etiolment, te 
mu je uzrok manjak svijetla, isto tako, kao što je to slučaj i kod 
gljiva. Biva li manjak svijetla još veći ili upravo vanredno velik, 
to se u tom slučaju klobučci više uopće ne tvore, ali zato se dršci 
upravo čudesno razgranaju, te izgleda, kao da su to gljive iz roda 
grivu ja (Clavaria-\ rsta). Ovdje pripominjemo, da uzrok takva 
razvoja plodišta u gnojištarka nije uvijek samo manjak svijetla, 
nego je baš u tih gljiva dokazano, da postoji takav razvoj i onda, ako 
plodišta nastaju na miceliju, u kojega je samo polovičan broj hro- 
mosoma (haploidni micelij). Dakako da ta mogućnost postoji samo 
u vrsta, koje su heterotalične. Jakost deformacija ne zavisi samo od 
jakosti nestašice svijetla, već je uvelike zavisna i o tomu, koliko je 
izvjesna vrsta gljive više ili manje osjetljiva na manjak svijetla. U 
tom pogledu izgleda, da su naročito osjetljive žilavke (Lentinus- 
vrste), a i Lenzites-v rste, a kako je njih bilo moguće i u umjetnoj 
kulturi na hranljiviin sredstvima uzgajati i prema želji mijenjati 
intenzitet svijetla, razumljivo je, da je tu bila dana najšira moguć¬ 
nost za izučavanje tih pojava. 

Ljuskasta žilavka (Lentinus squammosus Sch.) spada među one 
gljive, u kojih su najranije zapažena takva deformirana plodišta, 
pa nalazimo njihov opis već 1691. godine u Aldrovandi-a pod 
imenom Fungus gallipes. Kasnije je tu gljivu opisao i Holmsk- 
j 61 d kao Ramaria ceratoides, a štoviše i najbolji mikolog svojega 
doba Pries svrstava tako deformiranu gljivu među grivnje 
(Clavariaceae). I u te gljive znadu biti samo znatno produženi 
stručci s malim klobučcima, a dešava se i to, da je tek ponešto raz- 
granjen stručak ili i veoma obilno granat. Sličan je slučaj i u t i- 
graste žilavke (Lentinus tigrinus), u koje zapažamo kod sla¬ 
bijega manjka svijetla samo deformiranje klobuka, koji su lopa- 
tasti, a u slučaju jačega manjka vidimo razgranani stručak bez klo¬ 
buka. Kadšto je to razgranjavanje veoma nepravilno, a katkad toliko 
pravilno, da nas podsjeća upravo na kandelabar (SI. 1). Tako se oče¬ 
vidno ponašaju i neke druge žilavke, jer je to utvrđeno također za 
Lentinus friabilis Fr., aiPalckje isto ustanovio za jednu žilavku, 
koja vrsta nije bila pobliže određena. Već smo spomenuli, da je sličan 
utjecaj svijetla na Lenzites abietina B. i Lenzites sepiaria Wulf., 
a poznata su takva neobična plodišta i u vrste Cortinarius miltinus 
Fr., koju također nalazimo u rudnicima. Nije rijedak nalaz izobli¬ 
čenih plodišta u sumporače (Hgpholoma fasciculare Huds.) i ne¬ 
kih njenih srodnika, kad rastu u pećinama (spiljama). 

Time nisu pobrojane niti vrste, u kojih je česta ta pojava, jer 
znamo, da ima još takvih gljiva listićavka kao koštanjev- 
č i c a (Tricholoma conglobatum Vittad.) i Tricholomci, effocatelum 


Lanzi, pa razorna čehavka Pholiota destruens Brond. Takvu 
reakciju na manjak svijetla ne nalazimo samo u listićavih gljiva, 
već i u onih, koje spadaju među rupičavke (Polgporaceae), pa 
je tako utvrđeno, da se izobličena plodišta javljaju u ovčjega 
vimena (Polgporus ovinus Sch.), škripcaf Polgporus sguammosus 
Huds.) i Polgporus sulfureus B., a dapače nije najveća rijetkost, da 
se nađu i u vrsta Daedalea unicolor B. i Daedalea quercina L. 

Naročito su interesantne promjene, što ih izazivlje manjak svi¬ 
jetla u razorne čehavke (Pholiota destruens Brond). Da je ta 
gljiva jako osjetljiva na svijetlo, proizlazi već iz toga, što kulture 
držane u ormaru, gdje najveći dio svijetla upada s jedne strane, po¬ 
kazuju upravo očevidno priklanjanje plodišta na onu stranu, otkud 
dolazi najviše svijetla. U te gljive ispitivali smo nešto potanje utje¬ 
caj svijetla na tvorbu plodišta. Pri tom je bilo dovoljno prilike, da 



SI. 3. Plodište gljive Pfioliota destruens Brond. 

Detalj sa si. 2 (orig.) 

se uvjerimo, da i ona spada među one vrste, koje vanredno reagiraju 
na manjak svijetla. U nje dolazi doduše ponekad do tvorbe malih 
klobuka, ali koji su veoma maleni i neznatni u poređenju sa onima, 
koji nastaju pod normalnim prilikama u prirodi. Čest je slučaj, da 
se stvaraju tek ponešto razgranjeni stručci, koji su pri kraju kija- 
často zadebljali, no ne pokazuju niti traga klobuka. U onom opet 
slučaju, ako je posuda, u kojoj kultiviramo gljivu poveća, nastaje 
toliko obilno i šaroliko razgranavanje (SI. 2. i 3.), da mislimo, da 
nije nimalo pretjerano, ako smo ovim bizarnim tvorevinama nadje- 
nuli ime »čudni koralji«. Da je u ovom slučaju uzrok tim promje- 

nama manjak svijetla i da nije ova pojava vezana o haploiđni mi- 
celij, kao što je bio slučaj sa Coprinus-v rstama, dokaz je u tome, 
što su hife pune zamka — siguran znak diploidnog micelija. Naravno 
da iz toga ne možemo zaključiti, da u te gljive uopće ne dolaze takve 
tvorevine uvjetovane i hlaploidnošću micelija, jer to nije još is¬ 
traženo. 


IZ ŽIVOTA BOROVOG PROŠTENJARA 

(Thaumetopoea pithpocampa Schiff.) 

Napisao Dr. Hinko Emili (Sušak) 

Sa 5 slika 

Ako nas za vedrih zimskih dana put vodi pored onih borovih 
šumica, koje svojim tamnim zelenilom krase kršne goleti na obalama 
našega Jadrana, opazićemo često, da su tu i tamo vrhovi najviših 
grana borovih stabala ovijeni nekom bijelom tvari, koja izdaleka 
naliči na prilično veliko klupko vate. 

Gnijezda su to borovog proštenjara. Bijelo predivo, iz kojega su 
ispletena, oštro se odvaja od dubokog plavetnila južnoga neba. 

Borov proštenjar je leptir, koji spada u obitelj prelaca prošte¬ 
njara (Thaumetopoeiclae). Zajedničko je svojstvo prelaca, da njihove 
gusjenice pri kraju razvoja predu čahuru, u koju se zatim zakukulje. 


SI. 1. Borov proštenjar (Tfiaumetopoea 
pitfjocampa Schiff) 


Gusjenica borovog proštenjara živi na primorskom boru (Pinus 
maritima) i može svojom proždrljivošću da učini mnogo štete u na¬ 
šim mlađim formacijama četinara, koje su i onako neprestano 
ugrožene ne samo od stotinu drugih štetočina, već i od vjetra, vode, 
požara, paše i bezobzirne, bezdušne sječe. 

U prvoj polovici augusta ženka leptira leže oko 300 jaja na igli¬ 
cama donjih grana bora. Jaja poreda poput ovratnika oko iglice i 
brižno pokriva ljuskicama, koje sebi čupa sa donjega dijela trbuha. 
U septembru iz jaja izplaze gusjenice. Jedva milimetar dugačka gu¬ 
sjenica već je u stanju da svojim snažnim čeljustima napada na ot¬ 
porne iglice bora. Za par dana gusjenica mjeri u dužini 2—3 mili¬ 
metra i već sada pokazuje dvije osobine vrlo karakteristične za 
vrstu, kojoj pripada: svojstvo, da kud god ide, uvijek ostavlja za 
sobom poput paučine tanku nit, i nagon, da se sa svojim dražicama 
kod hoda uvijek vrsta u red od po jednoga člana. 



Gusjenice redovito izlaze na pašu noću, a po danu počivaju 
združene u klupko i zaštićene predivom, koje su isprele između 
iglica oko mjesta boravka. Kada su iglice grane, na kojoj su došle 
na svijet, izjedene, premještaju se na više grane, te i tu predu pro¬ 
vizorna gnijezda (zapretke), u koja će se skloniti po danu. 

Za par tjedana dođe do prvoga svlačenja, i od tamnog dlakavog 
crvića nastala je gusjenica, za koju bismo mogli ustvrditi, da je li¬ 
jepa. Koža na trbuhu joj je bijela, a na leđima sasma crna. Svaki 
njen segment nosi poprečno postavljeni red dlačica, od kojih vanjske 
su sivkaste, a unutrašnje boje rđe sa zlatnim sjajem. Karakteristična 
je k tome uzvišena crvena pločica, koja se nalazi na hrptu svakoga 
segmenta. 



SI. 2. Gnijezdo borovog proštenjara (u naravi oko dva puta veće). Foto: H, Emili. 

Dolazi novembar. Sa vremenskim nepogodama ne treba se šaliti, 
i zato je skrajnje vrijeme ,đa se pobrinu za sigurno sklonište. Gu¬ 
sjenice iz svojih provizornih gnijezda odlaze na najviše grane bora, 
sastaju se sa onima sa susjednih grana i udruže se u koloniju, kojoj 
je prva zadaća da isprede oveće čvrsto gnijezdo ,koje će kroz či¬ 
tavu zimu odolijevati buri, kiši i ledu, i u kojemu će kolonija naći 
u svaki čas sigurno zaklonište. 

Poznati francuski entomolog Jean Henri Fabre u svojim 
»Souvenirs entomologigues« (Entomološke uspomene) ostavio nam 

i: svakom segmentu, osim u prva tri, nalazi ovalni otvor, preko ko¬ 
jega je napeta tanka kožica. Kako se gusjenica giblje, tako se otvori 
sužuju i proširuju, a kožice u njima pulziraju. Fabre drži, da ti 
otvori pripadaju jednom nada sve finom živčanom aparatu, s po¬ 
moću kojega su gusjenice u stanju, da se točno obavještavaju o me¬ 
teorološkim prilikama, pa ako se sprema loše vrijeme, one uopće ne 
izlaze iz gnijezda. Ne ostavljaju noću svoj zaklon, da bi potražile 
branu, ni gusjenice iz naše kolonije u sobi, ako vani kiši. 

Drugim svlačenjem je gusjenica narasla do normalne veličine. 
Sada će nam promatranje njena načina života ispuniti ugodnom 
razonodom mnoge duge zimske večeri. 


SI. 4. Tragovi opustošenja uzrokovanog borovim proštenjarom opažaju se na crnom boru 
još godinu dana nakon invazije štetočinje. Foto: H. Emili. 

Našu pozornost privlači u prvom redu procesija. Oko devet, 
deset sati uveče nastane komešanje u gnijezdu. Gusjenice izlaze po¬ 
jedince ili u grupama. Grupe se svrstavaju u redove, u kojima jedna 
gusjenica ide za drugom. Jedan se red pridružuje drugome, i za 
kratko vrijeme niz grane se spušta vrpca dlakavih tjelešaca. Gusje¬ 
nica, koja se nalazi na čelu povorke, napreduje oprezno, i kud god 
prolazi,-ostavlja za sobom nit. To isto čine sve ostale, pa ako povorka 
sastoji od više desetaka gusjenica, iza posljednjega člana izlazi pr¬ 
vobitna nit kao sjajna srebrnasta vrpca. Povorka se spušta do pod¬ 
nožja flaše, vijuga amo tamo, uspinje se po susjednoj flaši i dočepa 
se čuperka svježih iglica. Povorka se raspadne, i gozba započinje. 
Za par sati, kad su želuci dobro napunjeni, povorka se ponovo for¬ 
mira i po prije ostavljenom tragu vraća se u gnijezdo. 


je toliko dragocjenih i interesantnih opažanja o životu borovog pro- 
štenjara, da smo ponukani da neka od tih opažanja opetujemo. 

Pratiti život jedne gusjenice zimi, u šumi, a k tome još i noću, 
nije baš ugodna stvar. Zato ćemo poći drugim putem, i mjesto, da 
mi idemo gusjenicama u posjet, pozvaćemo ih k sebi. Postupamo 
ovako. Prigodom šetnje otkinemo jednu granu, koja nosi gnijezdo. 
Vrativši se kući granu nataknemo na flašu, koju smo ranije do po¬ 
lovice napunili pijeskom, da dobije što bolji stabilitet. Flašu posta¬ 
vimo u oširoki otvoreni drveni sandučić, i naše sobno uzgajalište gu¬ 
sjenica je gotovo. Prigodom šetnje pobrinuli smo se i za hranu. 
Otkinuli smo nekoliko grančica bora, odabravši niske zakržljale 
grane, da ne oštetimo kulturu. Grančice smo metnuli u vazu s vo¬ 
dom. Kad želimo gusjenice nahraniti, zataknemo grančicu u flašu 


SI. 5. Gusjenice borovog proštenjara na paši. Grančice sa iEjedenim iglicama 
(oko 2 puta povećano). Foto: H. Emili. 


sa uskim grlom i ovu postavimo do flaše, koja drži gnijezdo. Ako 
smo flašu napunili vodom, ostaće nam grančica svježa kroz više 
dana, sve dok ne bude sasma izjedena. Tada ćemo je zamijeniti dru¬ 
gom svježom. Život' 1 gusjenice u sobi odvijače se normalno, kao onaj 
njihovih družica vani u prirodi. 

Pod konac decembra, a još češće kod nas na početku januara 
dolazi do drugoga svlačenja kolonije. 

Gusjenice izlaze iz gnijezda na večer u sasma novom ruhu, re¬ 
dovi novih crnih, crvenih i rđastih dlačica sjaju se pod umjetnom 
sobnom rasvjetom, pa iako je raspored njihovih dlačica jednak kao 
i prije svlačenja, ipak kod pobližeg promatranja primijetićemo, da 
su hrptene pločice crvene boje nestale, a na njihovu mjestu, da se 

Upoznali smo prvu osobinu tih gusjenica, koju je F a b r e opisao 
u tančine, i po kojoj su dobile narodno ime proštenjara, t. j. 
gusjenice ,koje se vrstaju u procesije, kao oni, koji idu na proštenje. 
F a b r e je ukazao i na važnost niti, koju procesija ostavlja za sobom. 
Arijadnina nit, s pomoću koje gusjenice, iako se upuštaju u daleka 
putovanja po krošnji stabla, uvijek nađu svoje gnijezdo. Za par tje¬ 
dana okolina našega uzgajališta u sobi sva se sja od srebrnastih 
vrpca, koje se križaju na sve moguće načine. Katkada, pogotovo, ako 
je nestalo svježih iglica, kolonija se odluči na dulju ekskurziju. Pro¬ 
cesija obiđe drveni sandučić, u kojem smo smjestili gnijezdo, prelazi 
na stol, ovije se oko radio-aparata, spušta se na pod, plazi po par¬ 
ketu ... A što sad, ako u toj procesiji popusti disciplina, ako iz bilo 
kojega razloga nastane panika i stotine se gusjenica — otrovnih 
dlačica, kako ćemo kasnije čuti — raziđu po stanu? No zasad nikakve 
bojazni. Možemo u miru da legnemo. Ujutro sve će gusjenice, do 
zadnje, opet biti u gnijezdu. 

Fabre je došao prvi na misao, da spoji glavu i rep ovakve' 
jedne procesije u zatvoreni krug. Doživio je čudo! Procesija lišena 
vodstva počela je da napreduje u krugu i išla je ovako sa kraćim 
i duljim stankama i sa poprečnom brzinom od 9 cm u minuti ravnih 
7 dana, dok nisu gusjenice od umora i gladi počele ispadati iz kruga. 

Pokus, koji zbilja zaslužuje, da ga čovjek ponovi. U tu svrhu 
izvrsno će nam poslužiti prazan lonac za cvijeće, od kojih 30 cm 
promjera. Na rubu lonca postavimo jednu gusjenicu iz naše kolo¬ 
nije i, uspravljajući je strpljivo pincetom, prisilimo je, da jednom 
obiđe sve naokolo rub lonca. Postavljena je tako prva cirkularna 
srebrnasta nit, put bez kraja. Pincetom postavimo sada na tu nit to¬ 
liko gusjenica, koliko ih stane na obod lonca. Postavimo ih sve sa 
glavom u jednom smjeru, i čaroban je krug zatvoren. Jedan naš 
prijatelj u šali nazvao je taj krug »Fabrov perpetuum mobile«. 
Mogli smo tom šaljivdžiji, na njegovo veliko čudo, pokazati, da taj 
perpetuum može da ide sa tri brzine. Normalno se vrtio sa brzinom 
od 12 cm u minuti. Kada smo u povorku utisnuli još jednu gusje¬ 
nicu, tako da je red bio zbijeniji, išle su gusjenice sporije (oko 5 
cm u minuti), a kad smo iz normalnoga broja gusjenica odstranili 
jednu, tada je red bio rjeđi, svaka gusjenica nastojala je da ubrza¬ 
nim korakom uhvati onu, koja je pred njom bježala, i krug se vrtio 
brže (oko 20 cm u minuti). Naš je perpetuum išao samo 5 dana. Peti 
dan pao je lonac sa stola, i pokus je svršio katastrofom. 

Međutim prije toga poslužile su nam gusjenice na loncu još za 
jedan pokus. 

F a b r e je utvrdio, da su gusjenice borovog proštenjara u jednoj 
koloniji sve jednakih psihičkih osobina i da kod formiranja proce¬ 
sije zavisi od pukoga slučaja, koji će individuum doći na čelo po¬ 
vorke i voditi sve ostale. U procesiji može bez razlike svaka gusje¬ 
nica preuzeti vodstvo. Specijalno nadaren vodič među gusjenicama 
ne postoji. 

Da se o tome osvjedočimo, skidamo sa ruba našega lonca neko¬ 
liko gusjenica. Krug je prekinut, i povorka je dobila opet glavu. 
Piva gusjenica u povoici zatečena iznenadnim isceznućeni onih 

koje su pred njom koračale, stane za čas, kima glavom desno-lijevo, 
korača nesigurno dalje, pa opet stane i napokon krene odlučno na¬ 
prijed, a sve ostale za njom. Na tu gusjenicu posipamo nešto kruš¬ 
noga brašna, da je možemo svaki čas lako raspoznati, i odstranju¬ 
jemo je sa lonca. Došao je red na iduću gusjenicu da vodi. I ova u 
prvi mah stane, a za njom čitava povorka, krene pa stane, i opet 
Hrene, ali nikako da uzme siguran pravac naprijed. Njenom oklije¬ 
vanju nema kraja, i najednom gle, za čas se okrene i ide u suprot¬ 
nom pravcu mimo svojih družica. Međutim je u njoj nagon, da se 
di uži odviše jak, a da bi mogla lutati ovako sama izvan povorke, 
i mi prisustvujemo sada doista komičnom prizoru. Gusjenica, koja 
je na tako kukavan način ostavila vodstvo povorke, snažnim udar- 



Sl. 5. Povorka od 33 gusjenice borovog proštenjara u zatvorenom krugu. Foto: tt. Emili. 


cima glave nastoji prekinuti lanac, koji se odvija pred njom. Žive 
karike lanca, međutim su čvrsto stegnute i ne propuštaju tako lako. 
Na, jednom mjestu ipak prodor uspijeva i naš nesuđeni vodič može 
sada da dalje smireno dijeli sudbinu svojih družica. Tu gusjenicu 
možemo označiti kukuruznim brašnom. I sada, ma koliko puta po¬ 
stavljali na čelo povorke naizmjence bijelo ili žuto označenu gusje¬ 
nicu, opazićemo, da se prva uvijek lako prihvaća vodstva, dok ie 
drugoj ta čast nadasve mrska. 

Prema tome: i ako u koloniji proštenjara ne postoje naročito di- 
ierencirani vodiči, ipak ne možemo pojedinim gusjenicama ospora¬ 
vati stanoviti individualitet i u vezi s time samostalnost u vođenju 
povorke. 

Ne samo kod viših, nego i kod nižih životinja, koje žive udru¬ 
žene, naći ćemo često pojedince, spremnije od drugih u izvođenju 
stanovitih čina. Napokon nije isključeno, da igrom slučaja jedna 
ista gusjenica dođe često na čelo povorke i da na taj način ponavlja¬ 
njem istoga čina steče stanovito iskustvo u tom poslu. Kad je već 
Bramstedtu uspjelo 1935 godine da dresira čak jednostanične 
životinje, kao što je n. pr. papučica (Paramaecium), onda nije ni¬ 
kakvo čudo, da je i kod gusjenica moguća neke vrste prirodna dre¬ 
sura u vođenju povorke. 

Ostavimo naše gnijezdo u sobi i vratimo se u prirodu. 

Zima je pri kraju, i život u borovoj šumici polako se budi iz 
zimskoga sna. U martu popusti željezna disciplina, koja je kroz či¬ 
tavu zimu vladala u koloniji. Redovi se razbiju, nema više povorke, 
i gusjenice se pojedince spuštaju na šumsko tlo, da bi se u njemu 
zakopale oko 30 cm duboko. U toj dubljini predu priprostu čahuricu, 
i za par dana se u njoj zakukulje. 

Teško nama, ako u to vrijeme ne pazimo budno na naše uzgaja¬ 
lište u sobi. 

Kod prvog našeg pokusa gojenja gusjenica u sobi (unatrag par 
godina) došlo je do razlaza kolonije oko 15 marta, dok smo upravo 
bili par dana otsutni. Na povratku s puta imali smo šta vidjeti: 
ukućani uzrujani s kojekakvim bolnim crvenim osipima po licu, ru¬ 
kama, nogama i drugim dijelovima tijela, a u stanu posvuda gusje¬ 
nice u većim i manjim skupinama, u ormarima, na zavjesinm, na 
krevetima ispod pokrivača, posvuda. 

Stoga u općenju sa gusjenicom proštenjara moramo biti vrlo 
oprezni, i kod naših pokusa je zgodno i korisno, da se umjesto pr¬ 
stima uvijek služimo pincetom. Dlačice gusjenice su otrovne, zbog 
čega su i dobile naučno ime toksofori, što znači »nosioci otrova«. 
One uzrokuju na koži kod ljudi i životinja vrlo bolne upale. Otrovnu 
moć čuvaju i šest mjeseci, pošto su otkinute sa tijela gusjenice. Oso¬ 
bito pogibeljna trovanja mogu nastati, ako dlačice u većem broju 
dospiju do kože sluznice oka, nosne i usne šupljine. 0 tim osipima 
znali bi nam štošta pričati radnici u šumarskoj službi, koji zimi 
skidaju sa stabala gnijezda štetočinje, da bi ih uništili u vatri. 

Leptir izlazi iz kukuljice pod kraj juna ili na početku augusta. 
Priroda ga je opskrbila čvrstom izraslinom na tjemenu glave, kojom 
svrdla sebi put do površine zemlje. Dugačak je jedva 2 cm i sivkaste 
boje. Leti i pari se noću. Trom je i u letenju vrlo nespretan, pa 
tako nakon parenja jedva dospije da se uzdigne do najdonjih grana 
bora. Jajašca njegova zato redovito nalazimo na granama, koje mo¬ 
žemo rukom doseći. 

Život ženke je kratak, ali je zato život njenog mnogobrojnog 
potomstva i predug obzirom na štetu, koju je u stanju da nanese 
našim primorskim ernogoričnim šumama. 


VELIČANSTVO MORSKOG ORGANIZMA 

Napisao dr. Ante Ercegović (Split) 

Mi smo navikli da gledamo oblike života u pojedinim jedinkama 
ili vrstama. Promatramo život ove ili one biljke, život mravi, pčela 
itd. Pa i prirodno je. Jedinke, odnosno pojedine vrste, posvuda i 
neposredno obuzimlju našu pažnju. A ipak, izvan, odnosno među 
ovim pojedinačnim organizmima nižega stepena, koje naš pretežno 
analitički duh neposredno gleda, promatra i ispituje, ima još živih 
organizama višega stepena, do kojih naš duh dolazi istom po spo¬ 
znaji pojedinih jedinki i vrsta, dakle sintezom. Ovi organizmi vi¬ 
šega stepena žive i razvijaju se po istim zakonima organskoga ži¬ 
vota, po kojima živi i razvija se i svaka vrsta o sebi. No kako su 
osnovani na zajednici brojnih i raznovrsnih jedinki, izdižu se svo¬ 
jom skladnošću i ljepotom nad pojedinačnim oblicima, kao što se 
izdiže simfonija iznad obične unisone muzike ... 

Između svih drugih more je, sigurno, najsavršeniji organizam 
višega stepena. Ono se među svim drugima na našem planetu, ističe 
bezbrojnim mnoštvom i nenatkriljivim ljepotama svojih sastavnih 
dijelova, očituje se u najsavršenijem jedinstvu zajedničkog životnog 
pulsa, pokazuje potpunu nezavisnost i savršenu autarhiju, a k tome 
još uvijek bukti elanom svježe i stvaralačke mladosti. More je, 
uistinu, najveličanstveniji i najsavršeniji organzam višega stepena. 

More se odlikuje, u prvome redu, nepreglednim mnoštvom i 
nenatkriljivim ljepotama svojih sastavnih dijelova. Oslobodimo se, 
za čas, svoje prirođene tromosti i svojih nesavršenih ćutila, te za¬ 
plovimo, u korablji duha, pučinama i dubljinama beskrajnih ocean¬ 
skih voda. U srebreno pjenušavim talasima, u modro zelenom svi¬ 
jetlu podmorskih dubljina, kao i na samome morskome dnu, kamo 
još nisu zavirile trake sunčevih zraka, žive najrazlienija živa bića. 
Njima je upravo protkano, u čitavom svome prostranstvu i dubljini, 
beskrajno, more. Koja mašta da zamisli broj morskih bića, kad ih 
sami kubični centimetar vode ili sami kilogram morskoga mulja 
skriva, katkad, na hiljade?! Čiji duh da pregleda bogatstvo i šaro¬ 
likost morskih oblika, koji su od postanka života imali dovoljno vre¬ 
mena da se pojave u najraskošnijim varijantama i da osvoje ne- 
samo tanki sloj, kao organizmi kopna i uzđuha, nego svaki i naj- 
zabitniji kutić beskrajne oceanske države?! 

^.Moj duh nalazi malo što nova u bojama pejsaža slavnih slikara, 
u . čipkastim detaljima renesansnih dvoraca, u snazi orijaša i u do 
vitljivosti ljudskih stvorova. Nijedan umjetnički pejsaž nije dostigao 
ljepota podmorskih livada i grebena, naseljenih crvenim halugama, 
koraljima i drugim morskim bićima, nijedan detalj renesanse ne 
dostiže mikroskopskih detalja sićušnih planktonskih organizama, 
nikakav orijaš, nikakva ljudska prepredenost nisu dostigle, a kamo 
li nadmašile, snagu i prepredenost nekih morskih životinja. More 
je organizam, zaista, nenatkriljiv u mnoštvu i ljepotama svojih sa¬ 
stavnih dijelova. 

More se izdiže pred našim duhom kao orijaški život izgrađen 
na najsavršenijem organskom jedinstvu. Ovo njegovo organsko je¬ 
dinstvo predstavlja nam se u jedinstvu materije, koja izgrađuje 
čitavi morski organizam, t. j. njegov neorganski i organski dio. 
Najprostiji oblik te materije, pramaterija morskog organizma, u 
stvari su oni vodeni talasi sa naročitim fizičkim svojstvima i sa 
različitim hemijskim elementima. Ova neorganska morska prama¬ 
terija pretvara se čudesnim djelovanjem sunčeve energije, a po 
neobjašnjenim silama života, u prvu organsku građu, i to baš u 
milijarde mikroskopskih biljčica, koje se zorom rađaju, a večerom 
umiru, te se za svoga kratkoga vijeka slobodno ljuljaju na njedrima 
valova (fitoplankton). Iz ovih sićušnih bića pramaterija, sada vee 
kao organska građa i hrana, prelazi u druge, više, oblike morskoga 
života. Pretvara se najprije, u drobne životinje, koje također slo¬ 
bodno lebde u talasima (zooplankton), a preko ovih postaje sastav¬ 
nim dijelovima viših i većih vrsta, koje ili samostalno plivaju pu¬ 
činom (nekton) ili žive radije u miru i tami morskih dubljina (ben- 
tos). A kada je tako morska pramaterija u obliku organske građe 
prostrujila žilama čitavoga morskog organizma, povraća se svome 
središtu i izvoru, iz kojega je pošla. Raspadanjem, naime, morskih 
vrsta organska se građa pretvara opet u neorgansku pramateriju, 
t. j. u čestice morske vode, opremljene naročitim fizikalnim i hemij¬ 
skim svojstvima. No kao što srce šalje životu svaki čas nove struje 
svježe krvi za hranu, tako svakim časom nove struje neorgan- 
ske morske građe zalaze u krvotok morskoga života, te hrane, izgra¬ 
đuju i usavršuju morski organizam. A ovaj se diže pred našim 
očima kao jedinstveni i snažni div, u kojem kuca jedan puls i struji 
jedna krv. 

Divski morski organizam pokazuje najpotpuniju samostalnost, 
savršenu autarhiju. On je sam sebi posve dovoljan. Ako može biti 
govora o kakvoj zavisnosti ili pomoći s polja, tu dolazi u obzir je¬ 
dino sunce sa svojim svijetlom i toplinom kao jedini, općeniti i ne- 
naknadljivi podžigač života. Inače morski život ima u sebi sve pred¬ 
uvjete za najsavršenije razviće. Ima dovoljno svih elemenata, iz 
kojih se izgrađuje živa tvar, pa i onih, kojih je u prirodi relativno 
manje (fosfor, dušik). U biljkama ima producente, t. j. žive stro¬ 
jeve, koji pretvaraju neorgansku pramateriju u organsku građu, 
a u bakterijama ima reducente, t. j. radnu snagu, koja pretvara 
organske preostatke ponovo u neorganske elemente, sposobne i 
spremne za novu igru i putove života. U biljkama, nadalje, ima pro¬ 
izvođače kisika, toliko nužnog za izgaranje i podržavanje životnoga 
pulsa, a u životinjama i bakterijama posjeduje obnavljače ugljične 
kiseline, tog prijeko potrebnog materijala za izgradnju morskog 
organizma. Ima, napokon, u različnim strujama žive pokretne sile, 
koje prenose, u horizontalnom i vertikalnom smjeru, neorgansku 
i organsku građu s jednoga kraja na drugi velike morske zajednice. 
I tako jedinstveni morski život pokazuje, u svome žicu i razvi ću, 
potpunu samostalnost i autarhiju, a nema drugih potreba spolja 
osim toploga i vedroga pogleda našega sunca ... 


Veličanstvo morskog organizma 

Morsko biće ključa i bukti elanom svježe i stvaralačke mla¬ 
dosti. Davno prije nego su mahovine i lišaji prekrili vrletne klisure 
našega Velebita i Dinare, daleko prije nego se pitoma polja i humci 
naše domovine rodiše u današnjim oblicima, zadrhtao je i razbuktio 
se prvi život u morskim pučinama. I od onoga blagoslovljenoga 
dana, kad sunce i nebo pokloniše našemu planetu ovu neugašljivu 
iskru pa do danas, sve više se razvija, raspaljuje i bukti životni 
plamen, i morski se život danas pokazuje u naponu svojeg mla¬ 
denačkog uspona. U prerazličnim i mnogostrukim prilikama životne 
okoline, u obilju svih potrebnih preduvjeta, stvaralačka snaga 
morskoga života dolazi svakim danom do novih, sve ljepših i savr¬ 
šenijih pojava. Dosada će taj mladenački napon i stvaralački elan 
da potraju? Do kakvih će sve rezultata oni dovesti? U pomanjkanju 
određena odgovora zadovoljimo se time, da snivamo o budućim 
veličinama i ljepotama, koje ljudsko oko nije vidjelo ni uho čulo. 
Jer more će još nepredvidljivo dugo buktiti svježom stvaralačkom 
mladošću... 

Kada u prijatnoj toplini ovih jesenskih dana zađem na morsko 
žalo i pred sobom gledam prostrtu i modru pučinu našega Jadrana, 
ne vidim više u njoj beskrajni drum, koji sijeku prekooceanske lađe 
i kojim lutaju naši siromašni ribari, ne zamišljam ogromno korito, 
u kojemu šareni morski život nalazi skrovište i poprište ozbiljnih 
međusobnih borba, već gledam u njemu samo jedan jedinstveni i 
veličajni organizam, savršen u svojoj raznolikosti i ljepoti, potpun 
u svome jedinstvu, nezavisan u svome održavanju i mladenački 
svjež u svome naponu i stvaranju. I ja se osjećam gotovo sretan 
što lice ovoga veličanstvenog bića mogu gledati već sa praga očin¬ 
skog doma, i što kucaje njegova pulsa mogu slušati sa prozora 
svoje rođene majke ... 

PORABA MUHA U MEDICINI 

Napisao Dr. O t ni a r Trausmiller, (Zagreb) 

Sa 4 slike 

Vremena, kad su se za liječenje upotrebljavala kojekakva od¬ 
vratna sredstva, na pr. gušteri, zmije ,žabe, crvi, životinjski izmet 
i koješta slično, već su davno prošla, i današnja je medicina daleko 
od takva načina liječenja, koje se protivi svim estetskim osjećajima 
kulturnoga čovjeka. Stoga zvuči gotovo nevjerojatno, da se pred ne¬ 
koliko godina pojavila ideja, koja je nikla već za vrijeme rata, da 
se za liječenje gnojnih rana, koje teško i polagano zacjeljuju, upo¬ 
trebe ličinke ili t. zv. upljuvci od nekih muha. Prvi pokušaji 
takva liječenja, koji su bili vršeni u Americi, naišli su dakako na 
nepovjerenje, ali kad su dali dobre rezultate, metoda se brzo proši¬ 
rila izvan granica. Amerike, pa je dospjela i u Evropu, gdje je naišla 
na najbolji prijem u Parizu. No prije nego li objasnimo, u čemu 
ona sastoji, treba da u glavnim crtama upoznamo vrste muha, koje 
dolaze u obzir, i njihov život. 

U prilikama, u kojima živi današnje čovječanstvo, muha je ne 
samo dosadan, nego i opasan kukac, za kojega je dokazano, da može 
■■z razne prljavštine prenijeti na našu hranu bakterije, među njima 
i zarazne klice tifa i dizenterije. No nije glavni zadatak muha, da 
prenose te zaraze; uloga, koju im je podijelila priroda, jest, da po¬ 
mažu uništavati i otstranjivati lješine i slične otpatke. Kad se 
negdje vani počne raspadati kakva životinjska lješina, zadah pri • 
vuče stanovite vrste muha, koje na nju polože veliki broj sitnih 
jajašaca. Već za nekoliko sati ili idući dan izmile iz jajašaca sitne 
životinje nalik na crviće, što ih svaka domaćica pozna kao upljuv- 
ke, i to je razvojni stadij muhe nazvan ličinkom ili larvom. 
Ličinka rastvara meso i mekane dijelove lješine i time se hrani; 
za svoga života potroši razmjerno velike količine te hrane, ali zato 
vrlo brzo raste i za nekoliko dana odraste i pređe u drugi razvojni 
stadij, u stadij kukuljice ili lutke (puppa). U tom stadiju ona 
se zavuče u zemlju ili u kakav zaštićeni kutić, gdje se smiri, koža 
joj otvrdne i pretvori se u smeđe-crvenu koru, i životinja dobije 
oblik duguljaste bačvice. Kukuljica je nepomična, ne hrani se i iz¬ 
gleda na oko kao mrtva, ali taj je izgled varav, jer se ispod tvrdoga 
oklopa u njezinoj unutrašnjosti zbivaju zamršeni procesi, kod kojih 
se razgrađuje tijelo bivše ličinke i iz dobivenoga materijala stvara 
budući krilati insekt. Kad su ti procesi dovršeni, oklop pukne i na 
svijet izađe mlada muha, koja opet doskora iznese jajašca i započne 
novu generaciju. Taj način razvoja, koji je u općim crtama za¬ 
jednički gotovo svim kukcima, nazivamo preobražava njem 
ili metamorfozom. 

SI. l.Crvenoglava 2 u jara (Callipfiora erjtfivocepfiala Meig.) 
Ličinka od prilike 4 puta povećana. - Po B Thompson 
Lo\vne~u The Anatomv, Phvsiologv, Morphologv and 
Development of the BIonv-FI^. Vol. I. London 1890-92 . 

Zasluga je muha, da pomoću svojih ličinaka iz mrtve tvari lje- 
|ma izravno izgrađuju svoje sitne živote i da na taj način ubrzavaju 
onu vječnu struju materije od smrti prema životu i od života prema 
smrti, struju, koja se pokrenula onim časom, kad je na Zemlji osva¬ 
nulo prvo živo biće i koja će trajati, dok se god život na našem pla¬ 
netu ne sledi u vječnome ledu ili ne izgori u vatri svemirske kata¬ 
strofe. Ta bi se cirkulacija dakako odvijala i bez muha, samim ra¬ 
dom bakterija i drugih mikroorganizama, ali mnogo polaganije; su¬ 
djelovanje ličinaka daje joj jači poticaj, brži ritam snažnome pulsu 
života. Broj ličinaka pojedinoga legla je tolik, da je dovoljno ne¬ 
koliko muha, da unište razmjerno velike lješine, i izreka glasovitoga 
švedskog prirodoslovca Linne-a (1707—1778), da »tri muhe mesare 
hrže unište lješinu od konja nego lav«, ima u sebi mnogo istine. 

TJ pradavna vremena, prije razvitka ljudske kulture, muhe su 
s uspjehom vršile tu ulogu čišćenja i bile su korisni članovi velike 
životne zajednice u prirodi. Istom kad je čovjek izgradio svoju kul¬ 
turu i počeo da poseže u prirodne procese, odnošaji su se izmijenili: 
nikle su kuće i s njima staje za domaće životinje i spremišta za 


hranu, gdje su muhe dobile zaklonište pred svojim prirodnim ne¬ 
prijateljima i našle u neposrednoj blizini toga zakloništa obilje 
hrane. Tim se časom one pretvaraju u kućne insekte i postaju na¬ 
pasnici i štetnici čovjeka. . 

Zanimljiv je i za nas važan način, kako ličinke muhe primaju 
i probavljaju hranu. Kod viših mesoždernih životinja i kod čovjeka 
prehrana se odvija tako, da se meso, koje dospije u želudac i u cri¬ 
jevo, pod utjecajem probavnih sokova rastvori i otopi, te u otoplje¬ 
nom tekućem stanju upije u stijenku crijeva i odavle se u prikladnoj 
formi raziđe po tijelu i služi za izgradnju organizma. Kod ličinke 
od muhe proces se odvija obrnutim redom: ona najprije izlučuje 

* stanovite sokove nalik na probavne sokove viših životinja, koji oko 

* nje rastvaraju meso i prevode ga u tekuće stanje, a zatim tek guta 
tu tekućinu i tako se hrani. Dakle dok čovjek najprije pojede hranu, 
a zatim je probavi, ličinka je najprije probavi, a tek onda je guta. 

%r> Ti su probavni procesi ličinke veoma intenzivni, a potrošak hran- 

ljivog materijala znatan. . . 

No može se desiti, da muha umjesto u mrtvu tvar položi svoja 
jajašca u živo tijelo čovjeka ili životinje, u rane, u oko, u nos ili 
na slična mjesta i da se tu razviju njezine ličinke, koje se zavuku 
u dubljinu, rastvaraju okolinu i često proizvode strahovite učinke. 
Primjeri ovakvih bolesti od muha, za koje medicina ima naziv m 1 - 
j a z a (latinski myiasis), poznati su od najdavnijh vremena i već 
Sveto Pismo spominje, kako je Bog udario kaznom kralja Heroda, 
koji je umro izjeden od crvi. Mnogo sličnih slučajeva pozna i novija 
medicina, a najdrastičniji je onaj, koji se desio 1827 god. s nekim 
starim prosjakom u Francuskoj, koji je pijan do mrtvila otspavao 
bez prekida 36 sati u blizini jame, u koju su se bacale životinjske 
strvine. Dok je ležao u dubokom snu,, gotovo u alkoholnoj narkozi, 
nije se mogao braniti od muha oko sebe i osvanuo je pokriven tisu¬ 
ćama i tisućima njihovih ličinaka. Kad su ga našli, bio je upravo 
izjeden i pružao je strašnu sliku: koža na glavi bila je sva izbušena 
i ranjava, oči su bile iscurile i namjesto njih su očne šupljine bile 
pune ličinaka, koje su vrvjele i ispod pazuha, a izlazile su i iz nosa, 
ušiju i drugih tjelesnih otvora. Sva nastojanja liječnika, da ga 
spase, bijahu uzaludna i nesretnik je umro. Sličan slučaj desio se 
t 1902 god. s nekom prosjakinjom u blizini Berlina, koja je bila na- 

;; đena u jarku kraj ceste potpuno iscrpena i sva izjedena od ličinaka 

muha. I taj je slučaj završio smrću. Muhe, koje su izvele to djelo, 
bile su u glavnom muhe zujare (Calliphora), krupne muhe 
ocjelno-inodre boje, koje često zalaze u sobe, gdje divlje lutaju i 
udaraju o stakla, muhe mesare (Sarcophaga), koje su jednako 
krupne kao prve, ali neugledne sive boje i crvenih očiju,_ i napokon 
muhe zlatice (Lucilia) lijepe muhe metalno-zelena sjaja, što ih 
često nalazimo na cvijeću, gdje traže slatke sokove. 

U laboratorijima su bili pravljeni pokusi na životinjama, kojima 
bi se u rane stavljale ličinke tih muha i svaki put bi došlo do jedna¬ 
kih. pojava kao kod prirodnog oboljenja čovjeka. Jednaki pokusi, 
dakako ne u naučnom cilju, ali kud i kamo grozniji, jer su se vršili 
na čovjeku ,bili su još pred nekoliko decenija u običaju u Kini, gdje 

bi zločince često kažnjavali tako, da bi im krvnik ispresijecao kožu 
i zatim ih čvrsto vezane izložio muhana. 

U napadanju na rane osobito se ističe jedna vrsta zlatne muhe, 
nazvane Lucilia sericata, koja je vrlo česta i kod nas i koja u nekim 
zemljama pravi teške štete gospodarstvu, jer katkada polaže jajašca 
na male rane ili na zdravu kožu ovaca, odakle ličinke prodru u 
dubljinu i uzrokuju smrt nebrojenih životinja. 

U očevidnoj suprotnosti s tim razornim djelovanjem ličinaka od 
muha stoji zapažanje, koje je učinjeno već odavna, da se rane, u 
kojima bi se one namnožile, u pojedinim slučajevima ne samo nisu 
dale na gore, nego da su nasuprot brzo i dobro zarašćivale. Barun 
L a r r e y, glavni kirurg i organizator vojnoga saniteta u Napoleo- 
novoj vojsci, imao je prilike, da za vrijeme vojne u Egiptu liječi 

mnogo takvih rana, zaraženih ličin¬ 
kama od muha, koje on naprosto na¬ 
ziva »modrim muhama«, ne brinući 
se, da tačnije odredi njihove vrste. 
On o tome piše: »Ovi insekti, koji 
su nastajali za nekoliko sati, razvi¬ 
jali su se tako naglo, da bi od 
danas do sutra postizavali debljinu 
male batrljice od pera, i to je silno 
plašilo vojnike, premda smo činili 
sve, što je bilo moguće, da ih u tom 
pogledu umirimo. Tek iskustvo ih je 
poučilo, da ti insekti ne samo što ni¬ 
su škodljivi njihovim ranama, nego 
su nasuprot ubrzavali ozdravljenje, 
jer su skraćivali posao prirode i či¬ 
nili, da su otpadali odumrli dijelovi, 
kojima su se oni hranili. Doista te 
ličinke traže samo rastvorene tvari 
i redovno štede žive dijelove: nikad 
nismo vidjeli, da bi dolazilo do krva¬ 
renja, ma kako duboko ličinke pro¬ 
drle u ranu«. 

Isto ovo opaženo je i za vrije¬ 
me svjetskoga rata: bilo je sluča¬ 
jeva, da su ranjenici ostajali ležati po nekoliko dana neprevijenih 
rana između neprijateljskih linija, gdje im nije nitko mogao prisko¬ 
čiti u pomoć, pa kad bi napokon dospjeli na previjalište, rane su 
im bile pune ličinaka od muha. Mnogo je takvih slučajeva doduše 
svršilo i tragično, ali često su se dešavali i slučajevi, kod kojih je 
ispod živoga pokrova ličinaka rana bila tako očišćena od gnoja i 
mrtvoga tjelesnog tkiva, da je za najkraće vrijeme zacijelila. 

Zasluga je američkoga kirurga W. S. Baera, da je ta zapa¬ 
žanja korisno upotrebio u praktičnoj kirurgiji. On je najprije na¬ 
stojao da odredi, koje vrste muha daju najbolje rezultate, zatim je 
s njima pravio pokuse na životinjama, a tek, kad su mu pokusi dali 


dobre rezultate, odvažio se, da metodu primijeni kod čovjeka. Ispi¬ 
tivao je razne vrste muha i napokon je našao, da najbolje rezultate 
daje vrsta zlatne muhe Lucilia sericata, ali ne u svakom slučaju: 
dok jedna Lucilia djeluje blagotvorno, druge daju leglo, koje inten¬ 
zivno razara živo tkivo. Postoje dakle različite biološke rase jedne 
iste muhe, koje se među sobom ne razlikuju nikakvim izvanjim 
znakovima, nego jedino biološkim osobinama: dok jedne razaraju 
bez razlike živo i mrtvo tjelesno tkivo, druge rastvaraju samo mrtvo, 
a živo puštaju netaknuto. Kad se B a e r namjerio na jednu takvu 
blagotvornu rasu, započeo je da je uzgaja u krletkama u laborato¬ 
riju, kako bi je uvijek imao pri ruci. Ta se rasa danas već genera- 
* cijama umjetno uzgaja, njom se radilo u raznim bolnicama u Ame¬ 

rici i poslije je bila prenesena i u Evropu, u Pariš. Muha se upo¬ 
trebljava tako, da se najprije pusti da položi jajašca na komadić 
mesa. Jajašca se zatim poberu, dezinficiraju otopinom formalđehida, 
(| da se ne bi u ranu unijeli kakvi bakteriji, i polože u staklene posu- 

dice na sterilnu hranljivu podlogu zvanu »agar«, koja se upotre- 



SI.3.Muha sujaraf Callipfiora vomitoria Linn.) 

povećana. Naravna dužina tijela je oho 12 mm. 

E. K. Pearce: T^pical Flies, Cambridge 1915- 

bljava u bakteriologiji, gdje iz njih izađu ličinke. U slučaju potrebe 
izvadi se iz posudice s podlogom nekoliko stotina mladih ličinaka, 
koje se stave u ranu, i rana se ne povije povojem, kao obično, jer 
bi ličinke imale premalo uzduha, pa bi se udušile, nego se prekrije 
finom brončanom mrežicom, koja dopušta pristup uzduha. Ovaj se 
postupak prema potrebi nekoliko puta ponovi, dokle god se rana ne 
očisti i dok se ne pokaže jasna tendencija zacjeljivanja. Metodu su 
dosad najviše upotrebljavali američki i francuski liječnici, i to po¬ 
glavito kod kronične gnojne upale kostiju (osteomyelitis), bo¬ 
lesti, koja se odlikuje tvrdokornošću i polaganim liječenjem; no po¬ 
kazala se dobrom i kod raznih drugih kroničnih gnojnih upala. Kao 
svaka metoda, tako i ona ne djeluje doduše stopostotnom sigurnošću, 
ali u vrlo mnogo slučajeva, o kojima referiraju pojedini kirurzi, 
uspjeh je bio upravo frapantan: bilo je bolesnika, koji su se uzalud 
liječili mjesecima, pa i godinama, čija je bolest nakon kratkotrajnog 



SI. 2. Slučaj miaze m^iasis): Upljuvci 
od muha razorili su mekane dijelove gla¬ 
ve. Photo Instituto O. Cruz, Pio de Ja- 
neiro, ~ (Iz: Martin Ma^er, Exotische 
Kranbheiten, Berlin 1924, str. 243, si 162) 

liječenja pomoću ličinaka od muha nestala kao rukom odnesena. Me¬ 
toda je iz ljudske medicine prešla i u veterinu, gdje se primjenjivala 
u sličnim slučajevima kao kod čovjeka i s jednakim uspjehom. Ali 
veliki njezin nedostatak je u tome, da se u ljudskoj medicini ne 
može primijeniti kod svakog bolesnika, jer ima ljudi, koji osjećaju 
neodoljivo gađenje prema upljuvcima i nikako ne mogu da ih pod¬ 
nesu. U takvim se slučajevima mogu upotrebiti i ekstrakti od liči¬ 
naka, koji se primjenjuju u formi obloga. 

Djelovanje ličinaka na ranu nije sasma jednostavno i treba ga 
svakako svesti na više činilaca, od kojih neki nisu još ni poznati. 
U prvom redu dolazi u obzir činjenica, da rase ličinaka, koje 
se upotrebljavaju u medicini, za razliku od drugih rasa rastva- 
jaju samo mrtvo tjelesno tkivo. Time se mrtvi dijelovi rane 
otapaju i nestaju, rana se temeljito čisti i prirodne obran- 
bene snage organizma imaju znatno olakšan posao. Drugi vrlo 
važan faktor jest, da izlučine ličinaka ubijaju bakterije, koje 



SI. 4. Muha mesara (Sarcopfiaga car nada 
Linn.), povećana- Naravna dužina tijela 11-14 
mm. E. K. Pearce: Tvpical Flies, 

Cambridge 1915. 

inficiraju ranu i uzrokuju gnojenje., Tako se pokusima ustano¬ 
vilo, da veće količine izlučina ličinaka ubijaju na primjer stafilo¬ 
koke, najčešće uzročnike gnojenja, najkasnije za 1 sat; jednaku ubi¬ 
tačnu snagu imaju izlučine i prema drugim bakterijama. Napokon 
se opazilo, da se u rani, u kojoj žive ličinke, neobično bujno i brzo 
razvija novo, zdravo tjelesno tkivo, koje ima tendenciju, da je za¬ 
trpa i tako zacijeli. Kod te tvorbe opet odlučuju izlučine od larva, 
jer u njima ima alantoina, za koji je dokazano, da neobično 
unapređuje porast i bujanje stanica tkiva. Osim toga na tkivo dje¬ 
luje podražaj, što ga ličinke vrše svojim kretanjem po rani. Kod 
toga one svojim sitnim, mikroskopskim dlačicama i izraslinama po- 
đražuju zdrave dijelove rane, i tako vrše neku vrstu blage masaže 
tkiva, koja vodi do bujanja i množenja stanica. 

Premda dosadašnji rezultati opravdavaju pokuse liječenja gnoj¬ 
nih rana pomoću ličinaka od muha, ipak je još prerano, da se izreče 

konačni sud o stvarnoj vrijednosti ove metode i tek će se za neko- 
liko godina moći vidjeti, hoće li je medicina definitivno usvojiti ili 
ne će. Ali ako je praktična kirurgija i ne usvoji u cijelosti, teoretsko 
ispitivanje o mehanizmu i o suštini djelovanja ličinaka od muha 
na rane moglo bi dati rezultate, čiju praktičnu vrijednost zasad još 
ne možemo da uočimo. Ako bi naime moderna nauka uspjela, da 
pojedine faktore, od kojih sastoji to djelovanje, izdvoji i izoluje 
i da ih kemičkim i fizičkim sredstvima proizvede u čišćem i savr¬ 
šenijem stanju, otvorile bi joj se nove vrlo zanimljive naučne per¬ 
spektive, a praktična bi medicina dobila u ruke novo oružje u borbi 
za ljudsko zdravlje ... 


P A B I R C I 



Suri orao ( Aqui!a cf}iysagtus cfirgsaetusj 
zabavljen oho svojega plijena 
Folo: C. W. R. Knight. 

Suri orao. U oblasti naše faune ži¬ 
vi nekoliko vrsta orlova, od kojih je 
no samo najveći i najjači, nego i naj¬ 
poznatiji suri orao (Aquila chrysce- 
tus Linne). Dug je 80 do 95 cm, a 
raširenih krila mjeri oko 2 m. Ženke 
su kao u svih ptica grabljivica uvijek 
nešto veće od mužjaka. 

Kako mu već ime kaže, njegovo 
je perje suro, to jest u glavnom mrko 
zagasito, rep bijel, na kraju crn, a 
u starih orlova u sredini pepelkast. 
Noge su do čaporaka gaćaste i po¬ 
nešto zagašene boje. Perje po glavi 
i vratu je kopljasto, i ono je jedno 
od glavnih obilježja, po kojemu se na 
prvi pogled mogu prepoznati pravi 
orlovi. 


Suri orao stanuje po našim najve 
ć'm planinama, gdje se leže po nepri« 
ptupnim vrletima i vrhuncima najvi¬ 
šega drveća. Gnijezdo gradi od suha 
granja i šiblja, a zalaže ga suhom 
travom, dlakom i mahovinom. Obično 
se nađu u gnijezdu po dva mlada, ali 
često i samo po jedno. 

Izvrgnut neprestanom progonu ra¬ 
di svoje grabežljivosti suri orao po¬ 
stao je u nekim krajevima Evrope 
već tako rijetka ptica, da su je mo¬ 
rali zakonom zaštititi od posvemašnje 
propasti. I kod nas biva on sve redi, 
pa bi trebalo to isto učiniti. U našoj 
državi ima još nešto surih orlova po 
velikim planinama u Hrvatskoj (Li¬ 
ka i Krbava), Dalmaciji, Crnoj Gori, 
Bosni i Hercegovini. U našim muze¬ 
jima čuvaju se kao dragocjenosti fa¬ 
une preparati ove ptice. Najljepše ko¬ 
lekcije imaju muzeji u Splitu i Sa¬ 
rajevu. 

Kao simbol snage i moći, ponosa, 
slobode i veličanstva suroga orla sla¬ 
vi pjesma i priča, basna i poslovica, 
a i mnoge države imaju lik suroga 
oila u svojem grbu. 

I našemu je narodu od svih orlova 
najmiliji upravo suri orao i njega 
najviše slavi narodna pjesma; Oris 
moj, orle moj, sura ptica moja, vi¬ 
soko mi lctiš, još na širje gledaš 1 

Po narodnom pjevanju suri orlovi 
su ptice dobre kobi, koje donose do¬ 
bre glasove. 

Naša slika prikazuje ovoga kralja 
među pticama i kralja visina, kako 
je zabavljen oko svojega plijena. 

Dvospolni hormon. Opažanja, koja 
sežu još u davninu, dokazala su, da 
odstranjenje zametnih žlijezda u mu¬ 
škom spolu sprečava razvoj muška- 
l'ačkih osobina i karakter muževno- 
sti. Muškarci zadrže svoj dječački 
tanki glas, ako su u mladosti bili 
izgubili zametne žlijezde, jer je pro¬ 
mjena glasa (mutiranje) izostala 
upravo u vrijeme puberteta (spol¬ 
noga. dozrijevanja). Muškarci, koji 
su prije svoje 14 godine bili kastri¬ 
rani, imaju zakržljali spolni nagon, 
zbog čega su takve kastrate upotre¬ 
bljavali kao čuvare harema. 

Isto tako dovodi kod ženskoga spo¬ 
la odstranjenje zametnih žlijezda do 
napadnih promjena u osobnosti. Že¬ 
ne, kojima su u mladim godinama 
operativnim putem bile''izvađene za¬ 
metne žlijezde, izgube mjesečno pra¬ 
vilo, zapadnu prerano u klimakte¬ 
rij, te prije vremena opretljaju (do¬ 
bivaju naslage staračkoga sala). Ako 
im se iznova usade zametne žlijezde, 
na bilo kojem dijelu tijela, povrate 
im se ženske osobine, koje su poslije 
kastracije bile ispale i održavaju se 
tako dugo, dok se presađeno tkivo 
nalazi na njihovu tijelu. Odatle iz¬ 
lazi, da zametne žlijezde vrše učinak 
i na udaljene organe i da se ovo 
njihovo djelovanje ne prenosi preko 
živaca, nego krvnom putanjom. 

Istraživanja Steinac h-a nas 
uče, da zametne žlijezde izlučuju u 
krv hormone, koji su za svaki spol 
specifični. 

Muške spolne žlijezde proizvode 
hormone, koji privode do izražaja 
muške spolne osobine, a osim toga 
sprečavaju nazočne ženske osobine 
(mliječne žlijezde) u njihovu razvoju. 


Obratno je sa hormonima ženske 
zametne žlijezde, koji pospješuju žen¬ 
ske spolne osobine (mliječne žlije¬ 
zde), ali sprečavaju razvoj muških 
seksualnih karaktera kao na pr. nje¬ 
žne lične pahuljice žena u »mušku« 
bradu. Steinaeh je označio ovu 
suprotnost u učinku muških i ženskih 
spolnih hormona kao antagoni¬ 
zam. 

Usađivanjem muških i ženskih za¬ 
metnih žlijezda u jedinku (individu¬ 
um) uspjelo je Steinach-u iza¬ 
zvati vještačku ili umjetnu obospol- 
nost (hermafroditizam). Bića dobi¬ 
vena ovim načinom nose (nezavisno 
o svojem prirođenom spolu) muške i 
ženske osobine. 

Ovakvih dvospolnih bića ima da¬ 
kako i u prirodi. Pravi dvospolci 
imaju obije vrste spolnih žlijezda, i 
pokazuju prema tomu, pošto u nji¬ 
hovu tijelu kruže muški i ženski 
hormoni, osobine obaju spolova, na 
pr. grudi i punu bradu. I ovo, što 
smo dovle izveli, svima bi nam bilo 
posve jasno. 

Ali najveću poteškoću zadaje na- 
uci pojava t. zv. lažne obospolnosti, 
keja se naučno zove pseudoher- 
mafrođitizam. Ova bića lažnih 
ili prividnih obospolaca posjeduju 
ili samo mušku zametnu žlijezdu ili 
samo žensku, dok su u svojim sekun¬ 
darnim spolnim karakterima dvo¬ 
strukoga spola. 

Da se jasno razumijemo, napomi¬ 
njemo, da pored sekundarnih ima i 
primarnih spolnih karaktera, a ovim 
posljednjim nazivom označuju se sa¬ 
mi rasplodni organi. Sekundarni 
spolni karakteri su naprotiv oni ka¬ 
rakteri, koji zavise hormonalno od 
rasplodnih organa, kao mliječne žli¬ 
jezde, brada, glas i t. d. 

Pojavljuje se pitanje: kako dolazi 
kod jedne žene, koja ima samo žen¬ 
sku zametnu žlijezdu, to jest samo 
ženske hormone, do toga, da joj iz- 


raste puna brada i brkovi? Na go¬ 
dišnjim sajmovima (u cirkusima, 
menežarijama) svuda na svijetu po¬ 
kazuju se takve bradate i brkate 
»muškare« kao senzacija znaličnoj 
publici, ali one su u isti mah i na¬ 
učni problem. 

Jednako je zagonetna pojava, ako 
se kod muškarca, koji ima samo mu 
ške zametne žlijezde, odnosno samo 
muške hormone, razviju mliječne žli¬ 
jezde. 

Nije još riješeno pitanje, kako da¬ 
leko pada homoseksualnost u podru¬ 
čje prividnoga hermafrođitizma. Ali 
pošto se kod Steinac h-ovih poku¬ 
sa umjetnog obrata spola pomoću 
usađivanja žlijezda suprotnoga spola 
mogla opaziti također odgovarajuća 
promjena spolnoga nagona, može da 
se pod prividni hermafroditizam 
svrsta i jedan skup homoseksualnih, 
i to oni, koji i inače pokazuju pri¬ 
mjesu drugoga spola. 

Teorija, koje bi htjele protumačiti 
lažni hermafroditizam, ima dosta, ali 
svima nedostaju dokazi. Uzima se, da 
zametne žlijezde homoseksualnih, po¬ 
red muškoga hormona, izlučuju u 
većoj množini također ženski hor¬ 
mon, što upravo dotječe, da razvije 
nagonski život prema ženskom smje¬ 
ru. Laqueur je doduše dokazao, 
da doista i u tijelu muškarca dolazi 
ženski hormon u vrlo znatnim koli¬ 
činama i da se izlučuje mokraćom, 
ali taj dokaz ipak ne predstavlja po¬ 
tvrdu ove teorije. Po njemu bi onda 
morali biti homoseksualci svi mu¬ 
škarci, jer je utvrđeno, da se ženski 
hormon sa vrlo malo izuzetaka na¬ 
lazi kod svih muškaraca. Manjkaju 
još pretrage o pitanju, da li je kod 
pseudohermafroditičkih muškaraca 
preko norme umnožen ženski hormon. 

Poteškoće, koje su se ukazale, da 
se prividni hermafroditizam dovede 
u suglasje sa antagonizmom i spol¬ 


nom specifičnošću seksualnih hormo¬ 
na, prisilile su biologe, da pobje¬ 
gnu posve drugom tumačenju. 

Pokusi ukrštanja (križanja) na 
leptirima od G-oldschmida dali 
su veliki postotak spolnih međuste- 
pena (interseksa). Goldsehmid 
tumači njihovo postanje obratom 
spola za vrijeme razvoja zameta. Za¬ 
met se naime razvija do nekoga vre¬ 
mena kao mužjak, a tad se razvoj 
iznenada prebaci i od toga časa stva¬ 
raju se samo ženske osobine. Rezul¬ 
tat je mozaik od muških i ženskih 
osobina. Muške osobine nastaju prije, 
a ženske poslije obrata spola. Obrnu¬ 
to može se jedan razvoj, koji je u 
početku bio ženski, prebaciti u mu¬ 
ški. Da li se radi o jednom ili dru¬ 
gom slučaju, raspoznaje se na vrsti 
interseksa. Ako su osobine u ranoj 
dobi embrionalnoga razvoja bile mu¬ 
ške, a one, koje se poslije razvijaju, 
ženske, onda se dogodio obrat od 
muškoga spola u ženski; u protivnom 
slučaju, to jest ako su se najprije 
razvile ženske osobine, a kasnije mu¬ 
ške, dogodio se obrat od ženskoga 
spola u muški. 

Neki istraživači (Moskowisz 
i dr.) prenijeli su Goldsehmid- 
ovu teoriju interseksa od insekata 
na kralješnjake (kičmenjake) i čo¬ 
vjeka. Po njima su lažni dvospolci 
(pseudohermafroditi) »prebačeni mu¬ 
škarci« (Umwandlungsmanner) i »pre¬ 
bačene žene« (Umwandlungsf rauen), 
dakle interseksi (međuspolci), čiji se 
embrionalni razvoj prebacio u drugi 
spol na nekoj stanovitoj tački vre¬ 
mena.. 

Prednost ove teorije je u tome, 
što je presjekla gordijski čvor i 
ostavila spolne hormone po strani. 
Ova teorija prelazi jednostavno pre¬ 
ko činjenica specifičnosti spola i an¬ 
tagonizma seksualnih hormona. Ona 
na pr. bradu i brkove u žene tuma¬ 
či tako, da se za vrijeme embrional- 

noga razvoja žene dogodio obrat pre¬ 
ma muškomu spolu, i to u vrijeme, 
kad je većina ženskih, spolnih oso¬ 
bina, među njima i zametne žlije¬ 
zde, bila već položena, ali nisu bili 
položeni zameti brade i brkova. 

Ali prednost ove teorije je u isti 
mah i njena zla strana, jer se ne 
može samo tako na prečac izlučiti ili 
odbaciti hormonalni utjecaj na spol¬ 
ne osobine. Leptiri, na koje se prvo¬ 
bitno odnosila teorija interseksa, ne 
mogu se upravo u tome postaviti u 
isti red sa kralješnjacima i čovje¬ 
kom, jer leptirima nedostaje unutra¬ 
šnja sekrecija spolnih žlijezda. Već 
stari pokusi Meisenheimera i 
Kopex-a utvrdili su, da kastracija 
leptira, a već i kastracija gusjenica, 
nema ni najmanjega utjecaja na ra¬ 
zvoj spolnih osobina. Najbolje se to 
vidi kod leptira sa seksualnim di- 
morfizmom (u kojih se mužjaci zna¬ 
tno razlikuju od ženka), gdje se 
spolne osobine (razlike) razviju i 
onda, ako se leptirima mjesto muške 
usadi ženska zametna žlijezda i obr¬ 
nuto. 

Posve drugi slučaj je kod kralje¬ 
šnjaka, gdje postoji očita zavisnost 
spolnih osobina od seksualnih hor¬ 
mona. 

Ostanimo kod primjera žene sa 
bradom i brkovima. I onda kad bi 
stajala tvrdnja, da se ovdje dogodio 
embrionalni obrat, to jest da je naj¬ 
prije bila zametnuta ženska spolna 
žlijezda, a da su se brada i brci za¬ 
metnuli istom poslije obrata spola, 
to još ostaje pitanje: pa zašto nisu 
ženski hormoni jajnika potisnuli ove 
izrazite muške osobine?! Svima nam 
je poznato, da eunusi (kastrati) osta¬ 
ju bez brade i brkova, jer su oni 
ljudi bez muškoga hormona, a upra¬ 
vo muški hormon je onaj agens unu 
trašnje sekrecije, bez kojega ne mo¬ 
že da dođe do porasta brade i brko¬ 
va. Drugim riječima bradata i brka¬ 


ta muškara-žena, mora prema tome 
imati također muški hormon, jer ina¬ 
če ne bi bila u licu kosmata. Ali sad 
stojimo u isti mah pred novim, nada 
sve važnim i zanimljivim pitanjem: 
otkud potječe taj muški hormon u 
jednom tijelu, koje nema muške za¬ 
metne žlijezde, nego samo jajnike? 
Ovo je pitanje ostalo dosad neodgo- 
voreno, a s njim je ostala i dalje ne¬ 
riješena zagonetka prividnoga her- 
mafroditizma. 

Čini se ipak da je biološka nauka 
u tragu rješenju ovih tajna. 

Neobavješteni bi držao, da su dje¬ 
latne tvari, to jest spolni hormoni 
(muški i ženski), koji imaju očito ta¬ 
ko suprotan biološki učinak, i po 
svojoj kemijskoj građi temeljito raz¬ 
ličiti. Kad tamo novija istraživanja 
donijela su nam golemo iznenađenje, 
jer se utvrdilo, da su protiv svakoga 
očekivanja muški i ženski hormoni 
kemijski vrlo srodni i da se razliku¬ 
ju samo u jednoj prividno nebitnoj 
pojedinosti. Prilično jednostavnom 
kemijskom procedurom, to jest pu¬ 
kim odvojenjem (Abspaltung) meta¬ 
na, može se muški hormon »testo- 
sleron« (od testes — sjemenjača) 
preobraziti u ženski hormon »oestra- 
diol« (od oestrus = gonjenje, jer na 
kastriranoj ženki izaziva proplamaj 
spolnoga nagona). Trebalo bi dakle 
samo uzeti, da se ovakav preobrat iz 
muškoga u ženski hormon i obratno 
može obaviti i u organizmu i tako 
bi se bez usiljavanja mogao obja¬ 
sniti i prividni hermafroditizam i 
neke druge pojave, koje pripadaju u 
ovu oblast hormonalnih problema. 

Još bliže se primakla nauka rje¬ 
šenju velike zagonetke spolnih hor¬ 
mona izvanrednim otkrićem B u t e- 
n a n d t a (Naturwissenschaften 1936, 
sv. 1). On je naime pronašao jednu 
tvar, koja u kemijskoj građi i u bio¬ 
loškom učinku združuje u sebi mu¬ 
ški i ženski spolni hormon. 


Butenandt je ovu djelatnu 
tvar prozvao »androstendiol« i o njoj 
je bilo u ovom časopisu već govora 
(Priroda 1936, br. 2). 

Nema sumnje, da će nam ovo 
otkriće otvoriti nove vidike u tajan¬ 
stveno odvijanje životnih procesa, 
koji stoje pod utjecajem seksualnih 
hormona, (Po Walteru Finkleru. Die 
Umschau 1936, br. 4). 

Da li se rak prenosi baštinom, Za 
proučavanje ovoga vrlo važnoga pro¬ 
blema od velike su vrijednosti po¬ 
kusi, koji se izvode na životinjama. 
Kod čovjeka je mnogo teže pratiti 
tečaj bolesti, jer je ovdje medicina 
ograničena na prirodne spontane slu¬ 
čajeve raka, a ne na pokuse izazva¬ 
ne namjerice u svrhe proučavanja. 
Pokus na životinjama ima još i tu 
prednost, što su životinje mnogo 
kraćega trajanja života, generacije 
se izmjenjuju jedna za drugom brže, 
tako da u nekim slučajevima kod po¬ 
kusa na životinji đostaju mjeseci, 
gdje bi inače bila potrebna deset¬ 
ljeća i stoljeća za studij nekoga pro¬ 
blema. 

Najzgodniji su za pokuse miševi, 
koji se lako dobave, premda su mno¬ 
gi pokusi pravljeni i na vinskoj mu¬ 
šici (Drosophila melanogaster). Mi¬ 
ševi su i zbog toga zgodni, što pri¬ 
padaju kao i čovjek među sisavce, da¬ 
kle u isti razred kičmenjaka (Verte- 
brata). 

Istraživanje odnosa baštinjenja 
(nasljeđivanja) opakih čireva na mi¬ 
ševima zahvaljujemo u prvom redu 
Maud S 1 y e-voj, koja je do 1927. go¬ 
dine obuhvatila genealoško stablo od 
75.000 životinja, među kojima su se 
pojavili opaki čirevi 5000 puta. Pro¬ 
matranje se odnosi na preko 15 gene¬ 
racija. Lako je izračunati, koji bi 
vremenski razmaci bili za takav stu¬ 
dij potrebni kod čovjeka. 


Najčešći slučaj raka kod miša 
je rak žljezdanih stanica na gru¬ 
dima. Studij je oteščan, jer se bo¬ 
lest može da razvije samo kod žen¬ 
ka, dok kod mužjaka, kojima fali 
odgovarajući organ, ostaje sklonost 
za bolest latentna. I kod muške živo¬ 
tinje može se doduše grudna žlijezda 
pomoću ubrizgavanja hormona do¬ 
vesti do razvoja i tako stvoriti po¬ 
dloga za sklonost prema bolesti, ali 
takve životinje nisu više sposobne za 
rasplod i zbog toga ne mogu se upo- 
trebiti za istraživanje nasljedstva. 
Pomoću incesta mogu se dobiti po¬ 
tomci, koji su gotovo prosti od opa¬ 
kih oteklina (2%), i s druge strane 
opet potomci, kod kojih je 80% ži¬ 
votinja opterećeno rakom. Prema to¬ 
mu je prenošenje raka nasljeđiva¬ 
njem kod miša sigurno dokazano. 

Rjeđi nego grudni rak je kod mi¬ 
ševa rak drugih organa, tako rak 
pluće, jetre i štitaste žlijezde. Sklo¬ 
nost prema ovim vrstama oboljenja 
vrlo se lako nasljeđuje, tako da pre¬ 
ma tome ne nastaje neka općenita 
dispozicija za rak, nego sklonost, da 
se ova bolest pojavi na stanovitom 
organu. Maud S 1 y e mogla je odgo¬ 
jiti jedno pokoljenje miševa, kod 
kojih je kroz 15 generacija došlo 
uvijek opet do raka štitaste žlijezde. 

Bez sumnje postoji i kod čovjeka 
neka nasljedna dispozicija za ovu 
opasnu bolest. Istraživanjem porije¬ 
kla nekih porodica dokazalo se, da se 
rak u njima već često pojavljivao u 
prošlosti. Na žalost postoje pri tom 
premnogi pogrešni izvori, koji one¬ 
mogućuju, da bi se mogla stvoriti 
iz istraživanja porijekla tačnija slika 
o vrsti tečaja nasljeđivanja. I is¬ 
traživanje dvojaka (blizanaca) ne 
raspolaže s dovoljnim materijalom, 
da bi se po njemu dao raspoznati 
tečaj nasljeđivanja. Ipak su važne 
činjenice, da su kod blizanaca, ako 
naime oba obole od raka, otekline 

iste vrste i na istim organima. Ve¬ 
ćinom ipak ne dolazi do raka kod 
drugoga blizanca. Odatle se može 
zaključiti, da postoji doduše sklo¬ 
nost za ovu opaku bolest, ali da se 
ona razvije, za to su ipak mjeroda¬ 
vni utjecaji okoline. 

Zaštita bilja u Americi. Malo koja 
zemlja na svijetu obraća toliku pa¬ 
žnju zaštiti bilja kao Udružene Dr¬ 
žave Sjev. Amerike. 0 tome nam je 
pružio podatke dr. Krieg u jednom 
časopisu za suzbijanje štetočinja (An- 
zeiger fur Schadlingskunđe 1936, sv. 
2.). Šteta, koju uzrokuju životinjski 
štetnici na poljskim kulturama i za- 
phama hrane biljnoga porijekla iz¬ 
nosi u godini otprilike dvije mili¬ 
jarde dolara. Osim toga se troši još 
jedna milijarda dolara na neprijate¬ 
lje iz oblasti gljiva. Država i proizvo¬ 
đači (producenti) poznaju ove opa¬ 
snosti u punom opsegu i upoređo se 
brinu za suzbijanje štetnika, koje od¬ 
govara njihovoj opasnosti za naro¬ 
dnu privredu. Tako troše u Americi 
u jednoj godini za pobijanje štetnika 
oko 40 milijuna kg arsenskih spo¬ 
jeva, 35 milijuna kg preparata od 
sumpora, skoro 100 milijuna kg pe- 
troleja ili njegovih derivata, 6 mili¬ 
juna kg otrova biljnoga porijekla za 
kukce i 15 milijuna kg osobitih otro 
va za suzbijanje gljivica, koji sastoje 
od spojeva bakra i spojeva cinka, 

U kojem se opsegu vodi borba 
protiv štetnika posljednjih godina 
u Americi, pokazuje Krieg na 
primjeru pamučnoga kornjaša: 1915. 
godine počeli su prvi puta raspra- 
šivati u plantažama pamuka kalcijev 
arseniat; 20 godina kasnije potrošeno 
je u tu svrhu 13,6 milijuna kg ovoga 
sredstva za suzbijanje spomenutog 
štetnika. Opaža se ozbiljno nastoja¬ 
nje, da se iz prakse istisnu razni 
anorganski preparati kao spojevi ar¬ 
sena, olova, bora, fluora, žive, se- 


lena i kalija, a mjesto njih se zavode 
sredstva suzbijanja, koja nisu opa¬ 
sna za čovjeka i više životinje kao 
pyrethrum (buhač), rotenon i quas- 
sia. Jednako se nastoji da se sinte¬ 
tičkim putem pronađu sredstva za 
suzbijanje štetnika, koja djeluju sa¬ 
mo specifično (na pojedine vrste 
štetnika), a nisu opasna ni za biljke 
ni za ostala živa bića. 

Dvojci ili blizanci. I teratologi- 
ju (nauku o dvostrukim i mnogo¬ 
strukim tvorbama) i biologiju u 
užem smislu oduvijek su zanimale 
dvostruke i dvojne tvorevine. 

Dvojci su od velikoga značenja 
za istraživanja nauke o nasljeđiva¬ 
nju. Ovo vrijedi naročito za dvojke, 
koji potječu iz jednoga jajeta (jedno- 
jajni dvojci). Oni nastaju tako, da 
se oplođena jajna stanica (ćelija) u 
vrlo ranom stadiju svoga razvoja 
podijeli i da se svaka polovina ra¬ 
žnje u jedno biće (dijete). Jedno- 
jajni dvojci su prema svojemu po¬ 
rijeklu uvijek istoga spola. 

Dvojci raznoga spola (muškoga i 
ženskoga) proizlaze bezuvjetno iz dva 
različita jaja. Ali dvojci istoga spo¬ 
la ne moraju ipak nuždno poteći iz 
jednoga jaja. Većinom potječu iz 
dvaju različitih jaja, pa prema to¬ 
mu ne stoje dakle suprotno od je- 
dnojajnih dvojaka — uopće u bližem 
odnosu kao braća. 

Kao dokaz porijekla blizanaca iz 
jednoga jajeta može da posluži či¬ 
njenica, da su oni kod poroda bili 
obavijeni jednim jedinim korio- 
n o m, resastom kožom jajnoga omo¬ 
ta Zbog toga se do pred malo vre¬ 
mena uzimalo, da bi dvojci sa ra¬ 
stavljenim korionima bezuvjetno mo¬ 
rili potjecati iz dva jaja. Međutim 
je F. Steiner izvijestio u časopisu 
»Prirodne nauke« (Naturwissen- 
'schaften 1935, 489), da to baš ne 
mora biti uvijek slučaj. Curtias 


i Lassen od Zavoda cara Vilima 
zs antropologiju, nauku o nasljeđi¬ 
vanju i eugeniku u Dalilemu mogli 
su sistematskim istraživanjima do¬ 
kazati, da i dvojci iz jednoga jajeta 
dolaze na svijet u rastavljenim ko¬ 
rionima, i da baš u ovaj skup pri¬ 
pada Vi do V» svih slučajeva bliza¬ 
naca, koji potječu iz jednoga jajeta. 
Obratno blizanci iz dva jajeta, ne 
posjeduju nikad zajednički korion. 

Po v o n Verschuer-u posje¬ 
duju blizanci iz jednoga jajeta ra¬ 
stavljene korione onda, ako dođe do 
diobe oplođenog jaja već u vrlo ra¬ 
nom stadiju. Desi li se podjela jaja 
istom kašnje, onda su dvojci zavi- 
jeni u zajednički korion. Bitne razli¬ 
ke stepena sličnosti u obje grupe ni¬ 
su se mogle ustanoviti. 

Kod trojaka mogao je v o n Ver- 
schuer samo jedanput pronaći je¬ 
dan jedini korion, koji je obavijao 
sve troje djece. Većinom je od ove 
tiojke dvoje braće iz jednoga ja¬ 
jeta, dok je treći proizašao iz jedno¬ 
ga drugog jajeta. 

Zametni put čovjeka. Kod jedno- 
staničnih (jednoćelijskih) bića tje¬ 
lesna je stanica ujedno rasplodna 
stanica. U carstvu jednostaničnih or¬ 
ganizama vlada stoga u toliko neu- 
mrlost, jer se konac života jedinke 
ne završava smrću, i lješem, nego 
dvojnom diobom u stanice kćeri. 

Naprotiv kod mnogostaničnih 
bića su samo rasplodne stanice ne¬ 
umrle, pošto one ne završuju smrću, 
nego stvaraju diobom novo biće. 
Ostale stanice služe prehrani i uzdr¬ 
žavanju rasplodnih stanica i umiru, 
kad su ovaj zadatak izvršile. Prema 
tomu je smrt došla u tečaj zbivanja 
istom onda, kad su se stanice složile 
u organizam, i ona se odnosi samo 
na stanice tijela (somatičke stanice). 

Ovo razlikovanje stanica u tjele¬ 
sne i rasplodne stanice, u smrtni i 
besmrtni dio organizma, oštro je iz¬ 


radio naročito W e i s m a n n u svo¬ 
joj teoriji o zametnoj plazmi. Po 
\Veisman n-u je zametna plazma, 
životna supstancija, koja stvara ras¬ 
plodne stanice. Zbog toga joj on i 
pripisuje vlastiti život, koji je da¬ 
lekosežno samostalan i nezavisan od 
smrtne tjelesne plazme. 

Teorija o zametnoj plazmi dobila 
je svoju potvrdu u istraživanjima 
N u s s b a u m-a i Bovei i-a. Nuss- 
b a u m je dokazao, da se jajna sta¬ 
nica nižih bića dijeli u dvije grupe 
stanica kćeri, od kojih jedna grupa 
stvara tjelesnu plazmu, a druga za¬ 
metnu plazmu (rasplodne stanice). 
A Boveri je opet pratio na konj¬ 
skoj glisti put zameta, to jest put, 
kojim ide zametna plazma od prvoga 
početka embrionalnoga razvoja do 
gotovih zametnih žlijezda, odjelito 
od tjelesne plazme. 

Za zametnu putanju čovjeka ni¬ 
smo dosad imali dokaza, u prvom 
redu zbog toga, što se nije mogao 
tako lako nabaviti potrebni materi¬ 
jal za istraživanje, to jest prvi sta¬ 
dij embrionalnoga razvoja čovjeka. 
Međutim je bečkom embriologu G. 
P o 1 i t z e r-u uspjelo i kod čovječje¬ 
ga zameta pokazati samostalni put 
zametne plazme. 0 tom otkriću odr¬ 
žao je Politzer predavanje u po¬ 
četku prošle godine u društvu liječ¬ 
nika u Beču. Politzer je u čo¬ 
vječjim embrionima dugačkim manje 
od 1 mm, našao stanice, koje se ja¬ 
sno razlikuju od ostalih stanica. Kod 
nešto većih zameta vidi se, kako se 
ove osebujne stanice već izdvajaju 
i slažu u temelje zametnih žlijezda. 
To je dokaz, da su te stanice osnovne 
stanice rasplodnih stanica, koje se 
samostalno zametnu već u najranije 
vrijeme embrionalnoga razvoja. 

Mačke u Australiji. U novije vri¬ 
jeme postale su podivljale domaće 
mačke u Australiji pravom nevoljom 
tamošnjega pučanstva i životinjstva. 

Ima ili toliko, da je od njih upravo 
ugrožen sav mali životinjski svijet, 
naročito ptice. Samo kakadu-i i pa¬ 
pagaji su u stanju, da se uspješno 
cd njih hrane. 

Podivljale mačke su većinom 
krupnije i jače od domaćih mačaka, 
od kojih potječu. Jon Idries priča, 
da je na jednom putovanju od Que- 
enslanđa do Lake Eyre vidio nepre¬ 
gledne čopore takvih mačaka. Na je¬ 


dnom mjestu uz vodu horilo se me¬ 
đu sobom oko 50 mačaka, a na sto¬ 
tine njih promatralo je sa drveća 
ovu borbu, u kojoj je bila sad ova 
sad ona mačka raznesena na komade. 
Sa prenosom mačke u Australiju po¬ 
remetio je čovjek Evropljanin pri¬ 
rodnu ravnotežu kao ranije sa ispu¬ 
štanjem kunića, koji su opustošili 
rašnjake čitave zemlje. 


VIJESTI 


U primorju love ptice pjevice. 
Premda se zakonom o lovu Kralje 
vine Jugoslavije od 5. XII. 1931 za¬ 
štićuju za vrijeme cijele godine ptice 
pjevice, njihova gnijezda, jaja i mla¬ 
di i u § 89 predviđaju za krivce, koji 
krše zakon, stroge kazne, i premda 
postoji raspis istoga smisla od Mini¬ 
starstva šuma i rudnika od 6. IV. 
1937, obvezatan za teritorij čitave na¬ 
še države, kojim je zabranjen svaki 
lov, hvatanje, trgovina i transport 
ptica pjevica kao i ostalih ptica ko¬ 
risnih po poljsku privredu i šumar¬ 
stvo, ipak se u primorskoj oblasti 
naše države ptice pjevice i dalje love 
i tamane, a propisi zakona ostaju 
samo puste riječi na papiru. Tako 
smo nedavno (10. X. o. g.) u jednim 
novinama naišli na ovu vijest iz 
Splita: »Lov ptica pjevica ljepilom 
na primorju ranije je bio raširen u 
nekim krajevima, a posljednjih go¬ 
dina on je ograničen na malen broj 
lica. Nadzorne vlasti izdaju 
malen broj dozvola pojedi¬ 
nim ljubiteljima ptica pje¬ 
vica i tim mjerama žele da ogra¬ 
niče njihovo uništavanje. Ove godine 
lov ptica pjevica ili, kako ga na pri¬ 
morju nazivlju, »oželanđa« već je po¬ 
čeo, samo po pričanju lovaca nisu još 
uslijedila jača seljenja ptica. Ptice 
se očekuju u većem broju poslije pr¬ 
vih bura.« 


Ovako dotična vijest, a mi pitamo: 
dokle ćemo tako, i to unatoč zakonu, 
koji tačno precizira zaštitu ptica pje¬ 
vica i ne pravi izuzetka? Uvijek se 
tako u primorju čeka jače seljenje 
ptica pjevica, dok ih bura pogna sa 
visova planina lc moru, jer se onda 
mogu loviti i tamaniti u velikom 
broju, pošto lete u jatima na zimova¬ 
lišta. Krajnje je vrijeme, da se ovoj 
pasiji »ljubitelja ptica pjevica« u na¬ 
šem primorju učini zauvijek kraj. 

t lak pregazio neobičnu životinju. 
U noći 2. listopada 1937. oko pol 12 
sati sudario se dvorski vlak, koji je 
vozio prema Beogradu, u blizini Ste- 
njevca s nekim predmetom. Po do¬ 
lasku na glavni kolodvor u Zagreb 
obaviještena je oružnička stanica u 
Stenjevcu o događaju s nalogom, da 
pregleda prugu u onoj okolini, jer 
je bilo očito, da je vlak nešto prega¬ 
zio. Ovaj pregled obavila su dva 
oružnika i noćobdija Ruđolf U1 a- 
m e c, koji su u blizini samoborskog 
kolodvora na glavnoj pruzi našli Iješ 
nepoznate životinje, kojoj je bila od¬ 
rubljena glava, a noge smrskane. 
U1 a m e c je pokupio lješ, odnio ga 
kući i svukao, te krzno idućega dana 
odnio učitelju Juliju R i č 1 u. Vijest 
o neobičnom nalazu brzo se raširila 
čitavim onim krajem, pa su sa svib 
strana stizali ljudi, da vide čudnova¬ 

tu životinju, koju nije umio nitko 
odrediti. Neki su je držali za posebnu 
vrstu jazavca, neki za divlju mačku, 
a neki dapače za risa. Napokon je u 
uredništvu našega časopisa, kamo je 
bilo doneseno krzno, ustanovljeno, Ja 
se radi o r a k u n u (Procyon lotor 
Linne), poznatoj zvjerki krznašici iz 
Sjeverne Amerike, koju rado drže u 
zoološkim vrtovima. 

Nismo mogli dosad ustanoviti, 
odakle potječe ovaj rakun, kojega 
kod nas u slobodnoj prirodi nigdje 
nema, a koji je tako jadno zaglavio 
pod toekovima željeznice ... 

Bijela svraka i bijela vrana. Gosp. 
Gjuro Cvetnić iz Hrv. Kostajnice 
poslao je uredništvu »Prirode« jednu 
svraku neobične boje perja, koju je 
3. listopada o. g. ustrijelio član ta¬ 
mošnje lovačke udruge g. Mile Š i a k. 
Ptica se razlikuje od normalno obo¬ 
jene svrake time, što su u nje sve 
tjelesne partije, koje su inače kod 
svrake crne, blijede, odnosno svijetlo 
smeđe (pojava izabelizma). 

Ptica se nalazila u društvu svraka 
i veselo je skakutala sa svojim druš¬ 
tvom. Lovci su je dulje vremena mo¬ 
trili i u prvi mah držali za neku 
ptičju vrstu nepoznatu u onome kra¬ 
ju. Ptica je zatečena kod sela Me- 
minske, a stigla je na žalost u naše 
ruke u tako lošem stanju, da se nije 
mogla preparirati. 

Od istoga Gjure Cvetnić a pri¬ 
mili smo na dar i jednu bijelu vranu, 
koja je ubijena 9. listopada o. g. Ra¬ 
di se o pojavi djelomičnoga albini- 
zma. 


Čuvar lova Nikola Veselino- 
v i ć iz sela Slabinja (srez kostaj- 
nički) opažao je nekoliko dana jedno 
jato vrana, između kojih je jedna 
lila bijela. Vrebao je, da se domogne 
te bijele vrane. U više prilika poku 
šavao je da se došulja na polju ili 
na livadi do blizine jata, ali bez us¬ 
pjeha. Bijela vrana bila je uvijek u 
društvu svojih drugarica, ali ne 
usred jata, nego po strani, jer čim 
bi se umiješala u jato, ostale vrane 
su je napadale i odbijale. Slučaj je 
ipak htio, da je Veselinović do¬ 
šao do neobične lovine, kad su vrane 
sjele na jedno drvo zajedno sa bije¬ 
lom vranom. Ovaj albino-primjerak 
dali smo preparirati. 

Gosp. Cvetnić javlja, da ima 
u onom kraju još jedno jato s jednom 
b'jelom vranom, koje dolijeće od pre¬ 
ko Une i opet se vraća u Bosnu. 

Napominjemo, da albinizam, naro¬ 
čito djelomični albinizam, nije tako 
rijetka pojava kod ptica, pogotovo 
kod nekih vrsta ptica. Bijele vrana 
dobro su poznate i našemu narodu, 
pa su ušle i u narodne poslovice: Ri¬ 
jetko kao bijela vrana. Graknuše na 
njega kao na bijelu vranu. Dugo- 
ljetna sreća bijela vrana. Dugoljetna 
sreća bio vran. Koliko je bijelih vra¬ 
na, onoliko je dobrih maćeha. 

Vuga sa prstenom. Od gosp. Žarka 
Vučkovića iz Budve primili smo 
jednu nogu od vuge (Oriolus oriolus 
Linne) sa prstenom, koji ima oznaku: 
Budapest Ornit. 124612. Pticu je ubio 
g. Pavo Slovinić, trgovac iz Bu¬ 
dve, 5. rujna 1937. O ovom nalazu iz¬ 
vijestili smo po naučnoj dužnosti 
spomenutu ornitološku stanicu. 


RAZGOVORI 


K. J. (Zagreb). Pitanje: Molim 
Vas, budite tako dobri, pa mi javite 
preko Vaših »Razgovora«, kakvi su 
ovo kukei, koje Vam predlažem, i či¬ 


me se mogu utamaniti. Nalazim ih 
skoro svaki dan na prozoru svoje so¬ 
be, pa se bojim, da bi to mogla biti 
jedna vrsta potkornjaka, koji unišla- 

Razgovori 


vaju drvo. — Odgovor: Kornjaši 
pripadaju vrsti Attagenus piceus, a 
jdu u porodicu Dermestidae, pozna¬ 
tih štetnika, koji troše i razaraju 
■zalihe životnih namirnica, krzna, der- 
jnatoplastičke preparate, zbirke in- 
sekata i t. d. Kornjaše ste zatekli 
na prozoru, jer se oni legu u pro- 
cjepinama i puklinama u drvetu, 
prema tome i u kućnom namješta¬ 
ju. Kora jaši i ličinke žderu vunu, 
perje, dlake, krzno i svilu, ali idu 
i na žito, brašno i razne sjemenke, 
pa mogu da počine veliku štetu u 
skladištima brašna, mlinovima, tvor¬ 
nicama tijesta, krznarijama i t. d. 
Kao sredstva suzbijanja upotreblja¬ 
vaju se naftalin, globol i kamfor. 
Zaražene stvari ili zalihe životnih 
namirnica treba često vjetriti i pro- 
tirati, a procjepine u drvetu i kuć¬ 
nom namještaju, u kojima se kor- 
njaši legu, zamazati dobrim ljep: 
Jc.m (lemom). H. 

G. B. (Jaša Tomić). Pitanje: 
Šaljem Vam neke gusjenice i lep¬ 
tire, koji su se ove godine pojavili 
u velikoj množini i formalno opu¬ 
stošili jednu šumicu topola. U cilju 


da izbjegnem iduće godine slično 
pustošenje, molim Vas, da me izvi¬ 
jestite, što imam da radim protiv 
tih proždrljivih gusjenica? — Od¬ 
govor: Radi se o vrbovom prelcu 
(Stilpnotia salicis L.), čija gusjeni¬ 
ca napada topole i vrbe, a poja¬ 
vljuje se često u masama. Leptir 
odlaže jajašca u nakupinama (oote- 
kama) većinom na koru, a pokriva 
ih bijelom pjenom, koja doskora 
otvrdne. Kod najezde u velikom 
broju gusjenice uzrokuju potpune 
goleti u šumama i alejama. Iz po¬ 
četka samo skeletiraju, a kasnije 
obrste lišće sve do jednoga maloga 
preostatka na peteljci. Sredstva od¬ 
brane: Jajne pogačice (ooteke) neka 
se prevuku (preliče) gusjeničjom kli- 
jom ili katranom, ili neka se skinu 
struganjem; leptire valja sabirati i 
zgnječiti, jednako i gusjenice, koje 
prije svlačenja sjede redovno oku¬ 
pljene u hrpama. U ostalom jaja i 
gusjenice izvrgnute su mnogim pri¬ 
rodnim neprijateljima, među kojima 
se ističu Tacliina larvarum L., Ma- 
sicera sglvatica Dew., neke vrste 
roda Apanteles i Panorpa. H. 


»Priroda« izlazi svakoga mjeseca osim srpnja i kolovoza. - Pretplata iznosi 
D na godinu za tuzemstvo, a 80 D za inozemstvo. - Za djake iznosi pret¬ 
plata 40 D na godinu. - Pojedini broj »Prirode« stoji 6 D. — Članarina za 
Hrv. Prirodoslovno društvo iznosi 80 D na godinu za tuzemstvo, a 100 D za f 

inozemstvo. — Plativo i utuživo u Zagrebu. — Tko upravlja kaikvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, j 

treba da prida i marku za odgovor. Pisma, kojima nije priložena marka za 
odgovor, ne će se uvažiti. — Oglasi plaćaju se po stalnom cjeniku. — Rukopisi 
se ne vraćaju. — Rukopisi i svi upiti stručne naravi šalju se na uredništvo, 

Zagreb, Buconjićeva ulica 27. - Novac, sve narudžbe i reklamacije šalju se 
na upravu: Zagreb, Zajčeva ul. 7. Broj čekovne uplatnice 37.831. 


Vlasnik i izdavač: Hrvatsko Prirodoslovno Društvo u Zagrebn — Urednik: Dr. Mi¬ 
roslav Hirtz. - Tisak tiskare G. Albreoht (P. Aoinger) u Zagrebu, (Radioeva ulica 26). - 
Za tiskaru odgovara Petar Acinger, Zagreb, Grundulićeva ulica 22a 


Našim čitaocima. 

Imamo još nešto knjiga, koje se rasprodaju. Kasnije se knjige neće 
moći dobiti, jer se neće štampati nova naklada. Preporučamo Vam nabavu 
ovih knjiga, jer su doista trajne vrijednosti, a cijena im je nadasve 
prihvatljiva. Narudžbe molimo na naslov: Uprava »Prirode«, Zagreb, 
Zajčeva 7. 

Narudžba knjiga. 

Upravi „ PRIRODE “ 

ZAGREB 

Zajčeva ul. 7 


Naručujem ove knjige: 


Komada 

Knjige 

Cijena 

IznoB: 


Flammarion: Posljednji dani ljudi 

. 

15-- 



Fabre: Iz života kukaca 

14- 



Fink: Razvoj živih bića 

15- 



Fink: Nasleđivanje 

13- 



Kučera: Naše nebo 

15- 



Borel: Slučaj 

15- 



Nordmann: Einstein i svemir 

15- 



Danvin: Put jednoga prirodoslovca 

15*- 



Thompson: Lobo 

12- 

/ 


Godišta „Prirode 11 1935. 

prema zalihi 

30*- 



Ukupno: 




Napišite, koliko komada od kojih želite i ispunite iznos. Knjige 
šaljemo pouzećem. 

Do iznosa od Din 50.— zaračunavamo trošak i poštarinu Din 10. 
od 51—100.— Din šaljemo knjige franko, 

od 101—300.— Din šaljemo franko i dajemo 10% popusta 

od 301—500 — Din šaljemo franko i dajemo 20% popusta 

preko 500.— Din šaljemo franko i dajemo 25% popusta 

Plativo i utuživo u Zagrebu. 
















Zadnja zaliha: 

Nikola Fink: RAZVOJ ŽIVIH BIĆA 

160 strana, 82 slike, sadržaj: * 

Transformizam, Promjenljivost živih bića, Raznoličnost 
živih hica, Raznoličnost vrsta, Promjene n geolo- 
gijskoj prošlosti, Napučenost Zemlje, Građa životinja, 

Razviee životinja, čovjek, Transformacija domaćih 

životinja .. Dinara 15.— 

Dr. Oton Kučera: NAŠE NEBO 

160 strana, 101 slika, velika karta zvjezdanoga neba, 
sadržaj: 

Opći pregled noćnoga neba, Zvijezde se gibaju, Noćno 
nebo svakog četvrtgodišta, Sunce, Mjesec i planeti 
na nebeskom svodu, Kumovska Slama, Večernje 
zvjezdano nebo za sve mjesece u godini . . do sad Dinara 19.— 

ScidcL j nfl rft 15 "• 

Charles Darwin: PUT JEDNOGA PRIRODOSLOVCA 
170 strana, 15 slika, sa portretom i kartom. 

Sadržaj: Tko je Charles Darwint 

I. St. Jago — Capverdski Otoci, II. Rio de Janeiro, 

III. Maldonaldo, IV. Od Ria Negro do Bahia Blance, 

V. Bahia Blanca, VI. Od Bahia Blance do Buenos 
Ayresa, VII. Od Buenos Ayresa do Santa Fe, VIII. 

Banda Oriental i Patagonija, IX. Santa Cruz, Pata- 
gonija i Falklandski Otoci, X. Ognjena Zemlja, 

XI. Magellanov Tjesnac, Klima južnih obala . do sad Dinara 20.— 

sada Dinara 15.— 

E. S. Thompson: LOBO 

124 strane sa ilustracijama. Osobito lijepa knjiga za 
zrelu omladinu: Pripovijesti iz životinjskoga svijeta, 

Lobo, Maca s bunjišta, Vinipeški vuk, Priča o bi¬ 
jelom sohu, Bjelko . . .. Dinara 12.— 

Camille Flammarion: POSLJEDNJI DANI LJUDI 

110 strana, mnogo slika, sadržaj: I.. U budućnosti,. II. 

Preobrazbe, III. Na vrhuncu, IV. Vanitas vanitatum, 

V. Omegar, VI. Eva, VII. Posljednji dan. Epilog, Za¬ 
ključna filozofska rasprava.do sad Dinara 20_ 

sada Dinara 15.— 

J. H. Fabre: IZ ŽIVOTA KUKACA: 

118 strana, 5 tabla i mnogo slika, sadržaj: Veliko noćno 
paunče, Prutasti fratar, Njuh, Lov bogomoljke, Bogo- 
moljkina divlja ljubav, Gnijezdo bogomoljkino, Šturak 

poljski, Zrikavac, Osa grabljivica. Dinara 14.— 

Knjige bit će uskoro posve razgrabljene. Kasnije ih uopće više ne 
ćete moći dobiti. Htjeli bismo, da se u prvom redu naši pretplatnici kori¬ 
ste osobito dobrom prilikom i da nabave ove lijepe knjige uz tako niske 
cijene. Dajemo im povrh velikoga sniženja cijena još i ove pogodnosti:. 

Do narudžbe od 50 dinara zaračunavamo trošak i poštarinu od 10 din; 
od 51 do 100 dinara šaljemo knjige franko 

» 101 » 200 » » » » i dajemo još 10% popusta; 

» 201 » 300 » » ' » » » » » 15% » 

» 301 » 400 » » » » » » » 20% » 

» 401 » 500 » » » » » » » 25% » 

preko 500 dinara » » » »»»j>30%> 

Knjige šaljemo radi lakšega obračuna samo pouzećem ili po pri¬ 
mitku unapred poslanoga novca 

Na ove cijene se vežemo, samo dok još imamo knjiga, pa molimo, 
da ih što prije naručite. 

.Priroda" 

Uprava časopisa 

Zagreb, Zajčeva ul. 7 






